ئاماری کوژران و گیان لەدەستدانی کۆڵبەرە کوردەکان لە ساڵی ٢٠١٩ دا: ٧٩ کۆڵبەر و کاسبکار گیانیان لە دەستداوە و ١٥٦ی دیکەش برینداربوون | KHRN\nماڵ بڵاوکراوه‌کانراپۆرتی تایبەت\tئاماری کوژران و گیان لەدەستدانی کۆڵبەرە کوردەکان لە ساڵی ٢٠١٩ دا: ٧٩ کۆڵبەر و کاسبکار گیانیان لە دەستداوە و ١٥٦ی دیکەش برینداربوون\nپاریس،٥ی ی کانونی دووه‌م , ٢٠٢٠ – بەگوێرەی ئەو ئامارانە تۆڕی مافەکانی مرۆڤی کوردستان کۆی کردووەتەوە، لە ساڵی ٢٠١٩ دا ٧٩ کۆڵبەر و کاسبکاری کورد لەلایەن هێزە سەربازییەکانی کۆماری ئیسلامی ئێران یان بەهۆی ڕووداوە سروشتییەکان و ڕێگا مەترسیدارەکانەوە گیانیان لەدەست داوە. هەروەها لەو ساڵەدا ١٦٥ کۆڵبەر و کاسبکاری دیکەش برینداربوون.\nبەپێی ئامارەکان، ٥٧ لەو کۆڵبەر و کاسبکارانە لە ئەنجامی تەقەی ڕاستەوخۆی هێزە سەربازییەکانی کۆماری ئیسلامی و هێزەکانی پاسەوانیی سەر سنوور دا کوژراون و ٢٢ کەسی دیکەش بەهۆی ڕووداوی وەکو بەربوونەوە لەسەر بەرزاییەکان، هەرەسی بەفر، ڕووداوی هاتووچۆ لەکاتی ڕاونران لەلایەن هێزەکانی پۆلیسەوە و تەقینەوەی مین گیانیان لەدەستداوە.\nسێ کۆڵبەری مێرمنداڵی مەریوانی بە ناوەکانی ئیسماعیل ساوجی‌نەژاد، تەمەن ١٦ ساڵ (لە ئەنجامی تەقەی راستەوخۆی گولە لە لایەن هێزە سەربازییەکانەوە) و ئازاد خۆسرەوی تەمەن ١٧ ساڵ و فەرهاد خۆسرەوی تەمەن ١٤ ساڵان (بە هۆی بەفر و سەرماوە) لە ناوچە سنورییەکانی پارێزگای کوردستان گیانیان لە دەست داوە.\nسەبارەت بە بریندارەکانیش پێویستە ئاماژە بەوە بدرێت کە ١٥٤ کەس بەهۆی دەستڕێژیی گولـلەی هێزە سەربازییەکان و هێزەکانی پاسەوانیی سەر سنوور و ١١ی دیکەش بەهۆی ڕووداوە سروشتییەکانەوە برینداربوون.\nڕێبین ڕەحمانی، ئەندامی دەستەی بەڕێوەبەریی تۆڕی مافەکانی مرۆڤی کوردستان بەم شێەوەیە بۆچوونی خۆی سەبارەت بەو ئامارانە دەربڕی: “کوشتاری سیستمانەی کۆڵبەرە کوردەکان هەر وەک ساڵانی ڕابردوو بەردەوامیی هەیە و سەرەڕای هەموو فشارەکانی ڕایگشتی لە کوردستان و ئێران و داواکارییەکان بۆ وەستاندنی ئەو کوشتارانە و دۆزینەوەی ڕێگا چارەسەرییەک بۆ پرسی کۆڵبەری، هەروەها وێڕای ئاماری سەرسووڕهێنەری بێکاری لەو ناوچانە و بەرزبوونەوەی نرخی هەڵئاوسانی ئابوری، کۆماری ئیسلامی ئێران بەبێ خستنەڕووی هیچ ڕێگاچارەسەرییەک بەردەوامی دەدات بە کوشتاری کۆڵبەران”.\nبەبۆچوونی ڕێبین ڕەحمانی، کۆماری ئیسلامی لە سەرەتای دامەزرانییەوە تاوەکو ئێستا سەبارەت بە پرسە سیاسی، کۆمەڵایەتی، کولتوری و ئابورییەکانی کوردستان تێڕوانینێکی ئەمنیی هەبووە، هەر بەو شێوەیەش دەڕوانێتە پرسی کۆڵبەری، لەکاتێکدا پرسێکی ئابوری-کۆمەڵایەتیە بە دابین کردنی دەرفەتی کارکردن بۆ هاوڵاتییانی کوردستان چارەسەردەکرێت. ڕەحمانی لە درێژەی قسەکانیدا بەئامانج گرتنی کۆڵبەرانی (کە لە ڕووی ناچارییەوە و بەمەبستی دابینکردنی بژیوی ژیانیان دەستیان داوەتە ئەو کارە)، وەک توندوتیژییەکی پلان بۆ دارێژڕاو لەلایەن دەوڵەتەوە ناوزەد کرد و بە نیشانەیەکی نابەرپرسیاربوونی دەوڵەت لەپێناو هاوڵاتیانی ئەو وڵاتەی زانی.\nکوشتاری سیستمانەی کۆڵبەران لەکاتێکدا ڕوودەدات کە هەفتەی ڕابردوو نوێنەری خەڵکی سەردەشت و پیرانشار لە ئەنجومەنی شۆرای ئیسلامیی ئێران دانی بەوەدا نا کە تەنها لە سەتا نیوی قاچاخی ئێران لە ڕێگەی کۆڵبەرییەوەیە و لە سەتا ٩٥ و نیوی دیکەی لە دەروازە سنوورییە فەرمییەکانەوە و بە کۆنتینەر هاوردەی وڵات دەکرێن، بەڵام دەوڵەت لەجیاتی وەستاندنی “قاچاخچییە گەورەکان” ڕووبەڕووی کۆڵبەرەکان دەبێتەوە.\nئەندامی دەستەی بەڕێوەبەریی تۆڕی مافەکانی مرۆڤی کوردستان نابەرپرسیاربوونی دەزگای دادی کۆماری ئیسلامی ئێران بۆ بەدواداچوونی یاسایی دۆسییەی کۆڵبەرە کوژراوەکان و ناساندن و سزادانی بکوژەکان و هەروەها پەسندنەکردنی یاسایەک بۆ پشتگیریکردنی کۆڵبەرەکان و ڕێگریکردن لە هێزە سەربازییەکانی بە دووان لە هۆکارە سەرەکییەکانی بەردەوامبوونی کوشتاری کۆڵبەرەکان ناو نا و لە بەردەوامیدا گوتی: “لە ساڵی ڕابردوودا هێزە سەربازییەکان لە ناوچە سنوورییەکانی خۆی و سەردەشت لانیکەم سێ جار پاش تەقەکردن و بریندارکردنی کۆڵبەرەکان ڕایان کردووە و بە برینداری بەجێیان هێشتوون. ئەو کۆڵبەرانە بەهۆی ڕەوانەنەکران بۆ نەخۆشخانە پاش چەند کاتژمێر خوێنبەربوون گیانیان لە دەست داوە”.\nبانه؛ ته‌قه‌كردنی هێزەکانی پاسه‌وانی سنوور، برینداربوونی كۆڵبه‌رێكی لێ...\n6 حوزه‌یران 2020


حکومەتی هەرێم، بۆ پێدانی مووچە، مانگانە پێویستی بەنزیکەی 874 ملیار دینار هەیە.\nشایانی باسە، لەکۆی 6 ملیۆن دانیشتوانی هەرێم، كۆى گشتى ژماره‌ى موچه‌خۆرانى هه‌رێم، بریتی یە لـــــە:_\n1 ملیۆن و 295 هه‌زار و 109 كه‌س موچه‌خۆر هەیە، واتە ڕێژەی (21.5%) ی دانیشتوان مووچەخۆرن، به‌م شێوه‌یه:-\n719 هه‌زار و 266 موچه‌خۆر فه‌رمانبه‌رى هه‌میشه‌ین.\n29 هه‌زار 898 گرێبه‌ست.\n229 هه‌زار 977 خانه‌نشین.\n415 هه‌زار و 873 كه‌س له‌چاودێرى كۆمه‌ڵایه‌تى مووچه وه‌رده‌گرن. بڕى پاره‌ى پێویستى مانگانه‌ى مووچه 874 ملیار دینارە.\nسەرچاوەکانی دەستکەوتنی داهاتی حکومەت، لەمانەی خوارەوە بەدەست دێت.\n* داهاتی نەوتی فرۆشراو، لەمانگی پێشوو، نزیکەی 448 ملیۆن دۆلار بووە، پێویستە لەگەڵ بەرزبونەوەی نرخی نەوتدا، ئەم گوژمەیەش زیاد بکات، پێشبینی دەکرێت بەهۆی زیاتر بەرزبونەوەی نرخی نەوتەوە، داهاتی نەوت زیاتر ببێت، ئەگەر بەتەواوەتی بگەڕێتەوە!\n* داهاتی ناوخۆ، کەخۆی دەبینێتەوە لەداهاتی خاڵەسنورییەکان و باجی ناڕاستەوخۆ وڕەسمی خزمەتگوزارییەکان. مانگانە زیاتر لە 120 ملیار دینار دەخەمڵێنرێت.\n* هاوپەیمانان، مانگانە 30 ملیار دینار دابین دەکەن کەزیاتر بۆ لیواهاوبەشەکانی وەزارەتی پێشمەرگە دەبێت.\n*بەغدا، مانگانە 200 ملیار دینار دەنێرێت، زۆربەی کات بەم سولفەیەی بەغدا، تەواکاری مووچە دەبێت، لەساڵی نوێدا، سەرەڕای دواکەوتن، دووجار ئەو گوژمەیە نێردراوە.\nپێدانی مووچە، بەفەرمانبەران و مووچەخۆران لەمانگی ڕابردودا، جگەلەدواکەوتن لەوادەی خۆی، هەروەها بەسستییەکی لەڕادەبەر درا، هەرچەندە بیانووی وەزارەتی دارایی، کۆنەکردنەوەی داهاتی سنوری سلێمانی بووە، بەڵام ئەم بیانوە، قەناعەت بەهاونیشتمانیان و مووچەخۆران ناکات، گومانی تێدا نی یە، کێشەسیاسییەکانی هەردوو حزبی دەسەڵاتدار، بەتایبەت یەکلانەبوونەوەی پۆستی سەرۆک کۆمار، بووەنەتە بەربەست لەهەرێمدا، مووچەخۆران باجی ئەم ناکۆکیانە دەدەن.\nهاوڵاتیان و مووچەخۆران، ئومێدیان بەبەرزبونەوەی نرخی نەوت وزیادبونی داهاتی ناوخۆ هەڵچنیبوو، بەڵام وادەردەکەوێت، کێشەو ناکۆکییەسیاسیەکان، ئومێدەکەیان لەباردەبات، سەرەڕای ئەوەی چەندینجار لەزاری ووتەبێژی حکومەتەوە، دوبارە ودوپات دەکرێتەوە، کەئەولەویەتی حکومەت بۆ مووچەیە وهەوڵی تەواو دەدەن، مانگانە لەکاتی خۆیدا خەرجبکرێت، بەڵام زۆربەی کات دوادەکەوێت.\nلەلایەکی ترەوە، کەمبونەوەی سیولەی پارە لەبانکەکان بەگشتی و بانکەکانی سنوری سلێمانی و هەڵەبجە وئیدارەکانی گەرمیان وڕاپەڕین بەتایبەتی، بووەتە دیاردەیەکی دوبارە. گیان لەدەستدانی سێ هاونیشتیمانی خانەنیشین لەسەرەی وەرگرتنی مووچەکانیان، ڕووخساری حکومەت ودەسەڵاتدارانیان، ناشیرینتر کردووە.\nبۆنەکانی نەورۆزو بەهار، تایبەتمەندی خۆی هەیە، خواستی تاک و خێزان وکۆمەڵگا بەگشتی، خواستێکی گەورەیە و جووڵە دەخاتە بازاڕەوە، بەتایبەت خواردن وخواردەمەنی و جلوبەرگ وبەنزین، بۆ جێ بەجێکردنی ئەم خواستە، پێویستمان بەپارەیە.\nلەلایەکی ترەوە، هاتنی مانگی پیرۆزی ڕەمەزان، جارێکی تر گەرمی و گوڕی زیاتر دەبەخشێت بەبازاڕەکانی هەرێم و خواستی خێزانەکان، بەدەر لەیاسائابورییەکان زیاتروگەورەتردەبن، پێویستی بوون بۆ پارە زیاتر دەبێت، چونکە کەسانی بەڕۆژووان بەهۆی پاڵنەری دەروونییەوە، قەبارەی خواستیان بەرزتر دەبێت وداواکاریەکانیان دووهێندە دەبێت.\nلەبەرئەوەی ڕێژەیەکی گەورەیی دانیشتوانی هەرێم، پشت بەمووچە دەبەستن، مووچە بزوێنەری جووڵەی بازاڕەکانی هەرێمە، کەرتی تایبەت و بازرگانانیش کاروچالاکیەکانیان پەیوەستە بەمووچەی مووچەخۆرانەوە، وەک قەرز وقیست.\nهەر دواکەوتن و گۆڕانکارییەکی نەخوازراو لەپێدانی مووچەدا ڕووبدات، ڕاستەوخۆ کاریگەری دەبێت لەسەر داهاتی خێزانەکان و جموجوڵی بازاڕو ئابوری هەرێم، بەپێچەوانەیشەوە.


هه‌فته‌ی داهاتوو گه‌رمتر ده‌بێت..تەوژمێكی گەرما و شێدار بەڕێوەیە\nبه‌گوێره‌ی پێشبینیه‌كانی كه‌شناسان پێشبینی ده‌كرێت تەوژمێكی گەرمی لەگەڵ كەشێكی شێدار لە سەرەتای هەفتەی داهاتوو ڕوو لە عیراق بكات.\nسادق عەتیە، كەشناسی عیراقی له‌لاپه‌ری تایبه‌تی خۆی له‌تۆڕی كۆمەڵایەتی فەیسبوك بڵاویكردووەتەوە ”لەماوەی چەند ڕۆژی داهاتوودا بەشێوەیەكی پلەبەندی پلەی گەرما ڕوو لە بەرزبوونەوە دەكات، بەدیاریكراویش لە سەرەتای هەفتەی داهاتوو، بەجۆرێك كاریگەریی هەوای سارد قەتیس دەبێت و هاوشان دەبێت لەگەڵ بەرزەهەوایەكی ناوچەیی و دەبێتە مایەی ئەوەی لە شەودا كەشێكی مامناوەند و لە ڕۆژدا گەرم بێت، پلەی گەرماش لە دەوروبەری (4-5) پلەی سەدی، بەراورد بەكاتی ئاسایی، بەرزدەبێتەوە”.\nسەرۆكی یانەی هەڵەبجە تووشی رووداوی هاتوچۆ دەبێت ،باری تەندروستی ناجێگیرە\nئەمرۆ پێنج شەممە لەسەردانێكیدا بۆشاری سلێمانی سەرۆكی یانەی هەڵەبجە تووشی رووداوی هاتوچۆ دەبێت و لەئێستادا لەنەخۆشخانەیەو باری تەندروستی ناجێگیرە.\nئەمڕۆ پێنج شەممە 22/8/2019 و لەسەردانێكیدا بۆ شاری سلێمانی بۆ دابین كردنی ھەندێك پێداویستی بۆ یانەكەی سەرۆكی یانەی هەڵەبجە تووشی رووداوی هاتوچۆ دەبێت.\nبەپێی زانیارییەكانی كوردیو مامۆستا ئەردەڵان صلاح الدین سەرۆكی یانەی وەرزشی هەڵەبجە توشی روداوی ھاتوچۆ بووە و لەئێستادا لەنەخۆشخانەی فریاكەوتنی سلێمانیە و باری تەندروستی جێگیر نیە.\nسلێمانی... تۆمەتبارێك دەستگیر دەكرێت\nبەڕێوەبەرایەتی پۆلیسی پارێزگای سلێمانی رایدەگەیەنێت: هێزەكان پۆلیسی سلێمانی دەست بەسەر ئۆتۆمبێلێكدا دەگرن و شۆفێرەكەی دەستگیردەكەن كە سكاڵای لەسەر بووە.\nبەڕێوەبەرایەتی پۆلیسی پارێزگای سلێمانی لە ڕاگەیەنراوێكدا كە وێنەیەكی دەست كوردیو كەوتووە ڕایگەیاند: پاش ئەوەی بە نوسراوی ڕەسمی ئاگادار كراینەوە لەلایەن بەڕێوەبەرایەتی پۆلیسی هەولێرەوە بە دەستبەسەراگرتنی ئۆتۆمبێلی جۆری مارسیدس / شەبەح كە لە دادگاوە بڕیاری دەستبەسەراگرتنی بۆ دەرچوە ، هێزەكانی بنكەی پۆلیسی چوارچرا زانیارییان لەسەر ئەو ئۆتۆمبێلە كۆكردەوەو ئەمڕۆ ۲۲-۸ بەبڕیاری دادوەر دەست بەسەر ئۆتۆمبێلەكەدا گیراو شۆفێرەكەشی دەستگیر كرا.\nوتیشی: دوای گرتنەبەری ڕێكارە یاساییەكان شۆفێرەكەو ئۆتۆمبێلەكە ڕەوانەی پۆلیسی هەولێر دەكرێتەوە.\nهاوردەكردنی تەماتە قەدەقە دەكرێت\nوەزیری كشتوكاڵ وسەرچاوەكانی ئاو ڕایدەگەیەنێت: بڕیاری هاوردەكردنی تەماتەی لە هەموو ناوچەكانی دەرەوەی هەرێمی كوردستانەوە بۆ ناو هەرێم دەركرد، بڕیارەكە لە (1/9/2019)ەوە دەخرێتە بواری جێبەجێكردنەوە .\nبێگەرد تاڵەبانی، وەزیری كشتوكاڵ وسەرچاوەكانی ئاو لە ڕاگەیەنروێكدا كە وێنەیەكی دەست كوردیو كەوتووە ڕایگەیاند: هاوردەكردنی تەماتەی لە هەموو ناوچەكانی دەرەوەی هەرێمی كوردستانەوە بۆ ناو هەرێم قەدەغەیەو بڕیارەكە لە (1/9/2019)ەوە دەخرێتە بواری جێبەجێكردنەوەو و كاری پێدەكرێت تاكو ئەوكاتەی بازاری ناوخۆیی هەرێم پێویستی بەهاوردەكردنی بەرهەمی تەماتە دەبێت و بڕیاری نوێ دەردەچێت بۆ ڕێگەپێدان بە هاوردەكردن.\nئاماژەی بەوەشداوە: بڕیارەكەی وەزیری كشتوكاڵ بە پشت بەستن بە یاسای پاراستن و پێشخستنی بەروبوومی كشتوكاڵی ژمارە (4) ساڵی (2008) و نووسراوی سەرۆكایەتی ئەنجومەنی وەزیران (6547) لە 22/10/2014 تایبەت بە پاراستنی بەرهەمی ناوخۆیی دەركراوەو دەركردنی ئەم بڕیارە هەنگاوێكی دیكەی وەزارەتی كشتوكاڵە بە ئاراستەی پاراستنی بەروبوومی ناوخۆیی.\nمحەمەد تۆفیق ڕەحیم لەبارەی دیاریكردنی كاندیدی جێگری سەرۆكی هەرێم لەلایەن گۆرانەوە هاتە دەنگ\nمحەمەد تۆفیق ڕەحیم، ئەندامی پێشووی خانەی ڕاپەڕاندنی بزووتنەوەی گۆڕان ڕایدەگەیەنێت، بە هۆی شێوازی یەكلاكردنەوەی پرسی كاندیدی جێگری سەرۆكی هەرێم، نیگەرانە لە بزووتنەوەكەیان و ناگەڕێتەوە بۆ خانەی ڕاپەڕاندنیش.\nبزووتنەوەی گۆڕان ڕۆژی 18ی ئابی 2019، ناوی مستەفا سەید قادری وەك جێگری یەكەمی سەرۆكی هەرێم نارد بۆ نێچیرڤان بارزانی، سەرۆكی هەرێم.\nمحەمەد تۆفیق ڕەحیم لە چاوپێكەوتنێكی رۆژنامەونایدا دەڵێت "بەڵێ پرسی جێگری سەرۆكی هەرێم كە بەو شێوەیە یەكلا كرایەوە، نیگەرانی كردووم، چونكە نەدەبوایە بەو شێوەیە بوایە و بۆچی ئەو دادەنرێت و من دانانرێم؟."\nمحەمەد تۆفیق ڕەحیم، كە لە ئێستادا لە خانەی ڕاپەڕاندنی بزووتنەوەی گۆڕان كشاوەتەوە، جەخت دەكاتەوە لەوەی ناگەڕێتەوە بۆ خانەی ڕاپەڕاندن.\nدەربارەی ئەوەی لەسەر دانانی مستەفا سەید قادر پەیوەندییان پێوە كردووە وەك كەسێك كە خۆی كاندید كردووە، ناوبراو دەڵێت: "پەیوەندییان پێوە نەكردووم و كاك عومەری سەید عەلی خۆی دیاریی كردووە."\nنوێترین ڤیدیۆی وەلید ئیبراهیم لە نەخۆشخانە


'شیعر، ھۆنراوە، ھۆزان یان ' (بە ئینگلیزی: Poetry) وتەیەکی ھۆنراوی سیحراوییە، کە کار دەکاتە سەر ھەست و ھزری مرۆڤ.\nھەموو ئەم پاڵەوانەتییانە بەرھەمی ساتەوەختە زۆر گرنگەکانی مێژووی نەتەوەکانن. چینییەکانی کەوناراش ھۆگری شیعر بوون؛ کتێبی ھۆنراوەکانی شیچینگ لە چینی کۆنەوە بەجێ ماوە.\nڕوانگەی باوی ڕابردوو[دەستکاری]\nڕەوتی نوێخوازی لە ڕۆژھەڵاتی کوردستان[دەستکاری]\nقاڵبەکانی کۆنی شیعر[دەستکاری]\nقاڵبە بەناوبانگەکانی شیعری جیھان[دەستکاری]\n^ "وەشانی ئەرشیڤکراو". Archived from the original on ١٨ی کانوونی یەکەمی ٢٠١٣. Retrieved ١١ی ئازاری ٢٠١٤. Check date values in: |access-date=, |archive-date= (help) ١٨ی کانوونی یەکەمی ٢٠١٣ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ١٣ی کانوونی یەکەمی ٢٠١٣. Retrieved ١١ی ئازاری ٢٠١٤. Check date values in: |accessdate=, |archivedate= (help) ١٣ی کانوونی یەکەمی ٢٠١٣ لە وەیبەک مەشین، ئەرشیڤ کراوە.\n^ بووتیقا، بەرگی ١٣ ١٧ی کانوونی یەکەمی ٢٠١٠ لە وەیبەک مەشین، ئەرشیڤ کراوە.\n^ "یادداشتی بر اوزان ھجایی در شعر کردی". Archived from the original on ٢١ی نیسانی ٢٠١٤. Retrieved ١٤ی ئازاری ٢٠١٤. Check date values in: |access-date=, |ڕێکەوتی ئەرشیڤ= (help) ٢١ی نیسانی ٢٠١٤ لە وەیبەک مەشین، ئەرشیڤ کراوە.\nوەرگیراو لە «https://ckb.wikipedia.org/w/index.php?title=شیعر&oldid=876364»\nئەم پەڕەیە دواجار لە ٢١:٣٧ی ٢٥ی کانوونی یەکەمی ٢٠٢١ نوێ کراوەتەوە.


NRT TV | کوردستان | وەزارەتی دارایی هەرێم بڕیارێکی دەرکرد\n143202 جار خوێندراوەتەوە\nوەزارەتی دارایی هەرێم رایگەیاند، هەموو ئەو کۆمپانیا و لایەن و شوێنانەی باجیان لەسەرە، بە مەرجێک تاوەکو ٣١ی ١٢ی ئەمساڵ هەموو باجەکانی سەریان پاکبکەنەوە، ئەوا له سزا و سوده‌كانیان خۆش ده‌بێت.\nوەزارەتی دارایی و ئابوریی هەرێمی کوردستان لە راگەیەنراوێکدا ئاماژەی بەوەکردووە، کە سەرۆکایەتی ئەنجومەنی وەزیران بە نوسراوی ژمارە (٦٢٠٦) لە رۆژی ١٨ی ئەم مانگەدا ڕەزامەندی داوە بە، لێخۆشبوون لە هەموو ئەو سزا و سودانەی لەسەر باجدەران و قەرزەکانی خانووبەرەی میرین، بەمەرجێک تا ٣١ی ١٢ی ئەمساڵ هەموو ئەو باجانەی لەسەریانە پاکبکەنەوە".\nباس لەوەشکراوە، "تایبه‌ت به‌و كۆمپانیا و شوێنه بازرگانیانه‌ی كه قه‌رزی ئاسانكارییان لایه، ده‌كرێت وه‌به‌رخستن (مقاصه)یان بۆ بكرێت به‌رامبه‌ر ئه‌و قه‌رزانه‌ی لای حكومه‌تی هه‌رێمی كوردستانه، به مه‌رجێك چه‌كه‌كانیان به‌رامبه‌ر ئه‌نجامدانی پڕۆژه له‌لایه‌ن حكومه‌تی هه‌رێمی كوردستان پێدرابێت".\nلە چەند رۆژی رابردوودا، وەزارەتی دارایی رایگەیاند، بەهۆی نەدانی باج و خۆدزینەوە لە باجدان، بەڕێوبەرایەتی گشتی باجەکان و خانووبەرەی میری سەر بە وەزارەتی دارایی و ئابوری هەرێمی کوردستان، زیاتر لە ٢٠ کۆمپانیا دەداتە دادگا.


نوێنەرایەتی حکومەتی هەرێمی کوردستان - تاران - نازم ده‌باغ: ئێران رۆڵی هه‌یه له ناردنی په‌یام بۆ لایه‌نه‌كان تا به‌خێرایی حكومه‌تی نوێی عیراق پێكبهێنرێت\nنازم دەباغ لە گفتوگۆ لەگەڵ مێهر: هەولێر لە ژێر گوشارێکی زۆر دایە/ هەرێمی کوردستان رێگە نادات خاکی دژی ئێران بەکار بێت\t- یەک شەممە, 19 ئایار 2019 21:15\nشەڕی ئێران دەبێتە جەنگی جیهانی سێیەم\t- یەک شەممە, 19 ئایار 2019 02:12\nمەترسی لەسەر گەشتكردن بۆ ئێران دروستبووە ؟\t- شەممە, 18 ئایار 2019 10:01\nلەسەر هەڕەشەکردن لەهەرێم لەلایەن ئێرانەوە روونکردنەوە دەدرێت\t- چوار شەممە, 15 ئایار 2019 04:38\nنازم ده‌باغ له وتووێژ له‌گه‌ڵ ئاژانسی هه‌واڵی "آنا": گوشاری ئه‌مریکا بۆ سه‌ر هه‌رێمی کوردستان و عێراق بۆ بڕینی ...\t- چوار شەممە, 01 ئایار 2019 19:56\nنازم ده‌باغ: ئێران رۆڵی هه‌یه له ناردنی په‌یام بۆ لایه‌نه‌كان تا به‌خێرایی حكومه‌تی نوێی عیراق پێكبهێنرێت\nنوێنه‌ری حكومه‌تی هه‌رێمی كوردستان رایده‌گه‌یه‌نێت، ئێران رۆڵی هه‌یه له ناردنی په‌یام بۆ لایه‌نه‌كان تا هه‌رچی زووتره حكومه‌تی نوێی عیراق دروست ببێت، چونكه له رێككه‌وتنی نێوان هاوپه‌یمانی سائیرون و فه‌تحیشدا رۆڵی بینیوه.\nنازم ده‌باغ، نوێنه‌ری حكومه‌تی هه‌رێمی كوردستان له كۆماری ئیسلامی ئێران به وێستگه نیوزی وت: "رێككه‌وتنه‌ی هاوپه‌یمانی سائیرون و فه‌تح ئێران رۆڵی تێدا بینیوه، به‌ڵام له كۆتایی دۆسیه‌كه‌دا مه‌رجه‌عیه‌تی شیعه به‌هاوكاری مه‌رجه‌عیه‌تی ئێرانی رۆڵیان له یه‌كلاییكردنه‌وه‌ی شیعه‌كاندا ده‌بێت، نه‌ك ئێران".\nوتیشی: "مه‌رجه‌عیه‌تی شیعه له‌عیراق له‌پێناو پاراستنی به‌رژه‌وه‌ندییه‌كانی شیعه له‌عیراق و ده‌وڵه‌تیشدا به‌دڵنیاییه‌وه ته‌داخول له‌لێكنزیككردنه‌وه‌ی شیعه‌كان ده‌كات".\nئه‌وه‌شی خسته‌ڕوو كه "مه‌رجه‌عیه‌ت هاوكاری ئێران ده‌كات، چونكه ئێران وه‌كو ده‌وڵه‌ت دێته نێو مه‌سه‌له‌كه‌وه، به‌ڵام مه‌رجه‌عیه‌ت وه‌كو مه‌زهه‌ب دێت".\nسه‌باره‌ت به داواكردنی ئێرانیش له لایه‌نه كوردییه‌كان بۆ به‌شداریكردن له حكومه‌تی نوێ، نازم ده‌باغ رایگه‌یاند كه "ئه‌وه‌ی هه‌ستی پێبكه‌م ئێران رۆڵی هه‌یه له ناردنی په‌یام بۆ لایه‌نه‌كان تا هه‌رچی زووتره حكومه‌تی نوێی عیراق دروست ببێت و یه‌كڕیزی ماڵی كورد بپارێزرێت، به‌ڵام ئه‌وه‌ی ده‌مێنێته‌وه سه‌ر به‌رژه‌وه‌ندی لایه‌ن و كه‌سایه‌تییه‌كان ئایا هه‌موویان په‌یوه‌ستن به ئامۆژگارییه‌كانی ئێران؟".\nماوه‌ی زیاتر له مانگێكه هه‌ڵبژاردنی په‌رله‌مانی عیراق به‌ڕێوه‌چووه، هه‌فته‌ی رابردوو هاوپه‌یمانی سائیرون به سه‌رۆكایه‌تی موقته‌دا سه‌در و فه‌تح به سه‌رۆكایه‌تی هادی عامری هاوپه‌یمانییه‌كی نوێیان راگه‌یاند.\nبه‌پێی زانیارییه‌كانی وێستگه نیوزیش، بڕیاره سه‌ره‌تای هه‌فته‌ی داهاتوو شاندی باڵای پارتی دیموكراتی كوردستان و یه‌كێتی نیشتمانی كوردستان به سه‌رۆكایه‌تی فازڵ میرانی، سكرتێری مه‌كته‌بی سیاسی پارتی و مه‌لا به‌ختیار، به‌رپرسی ده‌سته‌ی كارگێڕی مه‌كته‌بی سیاسی یه‌كێتی سه‌ردانی شاری به‌غدا بكه‌ن بۆ گفتوگۆ له‌گه‌ڵ هاوپه‌یمانی شیعه‌كان به‌مه‌به‌ستی دروستكردنی حكومه‌تی نوێ.\nهه‌ر به‌پێی زانیارییه‌كان، هۆكاری دره‌نگ رۆیشتنی شانده‌كه‌ی پارتی و یه‌كێتی ئه‌وه‌یه چاوه‌ڕێن لایه‌نه‌كان شیعه له‌نێو خۆیاندا بگه‌نه رێككه‌وتن، هه‌روه‌ها دادگای فیدراڵیش ئه‌نجامه‌كانی هه‌ڵبژاردنی 12ی ئایاری 2018 په‌سه‌ند بكات.\nRead کد خبر: 2090\nشەڕی ئێران دەبێتە جەنگی جیهانی سێیەم\nنازم ده‌باغ له وتووێژ له‌گه‌ڵ ئاژانسی هه‌واڵی "آنا": گوشاری ئه‌مریکا بۆ سه‌ر هه‌رێمی کوردستان و عێراق بۆ بڕینی په‌وه‌ندییه‌کانیان له‌گه‌ڵ ئێران\nنازم عومەر: هەرێمی كوردستان لە نێوان ئێران و ئەمریكادا باڵانسی راگرتووە\nده‌باغ: تاك به‌تاكی لایه‌نه سیاسیه‌كانی هه‌رێم په‌یوه‌ندییان له‌گه‌ڵ ئێران هه‌یه،،"ئەسڵەن " حکومەتی هەرێم لەدەرەوەی ئەو پەیوەندییانه‌یه\nنازم دەباغ: پێیدەچێت عیراق لە مامەڵەی كارەباو گاز لەگەڵ ئێران بەردەوامبێت


سبەی لەم وێستگانە بەنزین دابەشدەكرێت – تۆڕی میدیایی خەڵک\nبەڕێوەبەرایەتی نەوت و كانزاكانی سلێمانی ڕایدەگەیەنێت، هاتنی بەنزینی نۆرماڵی حكومەتی عیراق بۆ هەرێمی كوردستان بەردەوامە و سبەی پێنج شەممە لە13 وێستگەی ناوشار و دەرەوەی شار دابەشدەكرێت .\nبەڕێوەبەرایەتی نەوت و كانزاكانی سلێمانی بڵاویكردەوە، كە سبەی پێنج شەممە ۲٥ـ۱۱ـ۲٠۲۱ بەنزینی عێراقی لە ناو شاری سلێمانی و دەروبەری لەم وێستگانە دابەشدەكرێت.\nوێستگەی بامۆك (رۆژ)\nوێستگەی هەڵەبجە (تانجەرۆ)\nوێستگەی هەڵەبجە گرووپ\nلەدەرەوی شار لەم وێستگانە دابەش دەكرێت\nوێستگەی برایان لە كەلار\nخەڵك – بەڕێوەبەرایەتی نەوت و كانزاكانی سلێمانی ڕایدەگەیەنێت ، لە سەرەتای هەفتەی دهاتووە و دەست بە دابەشكردنی بەشە نەوتی سپی ماڵان دەكرێت ، سەرەتا…\n13 تشرینی دووهەم 2021 1.00 pm\nخەڵك- ماوەی مانگێكە دابەشكردنی نەوتی سپی بەسەر هاووڵاتیاندا دەستی پێكردووە و پڕۆسەكە زۆر بەخاوی بەڕێوەدەچێت…\n01 شوبات 2021 10.29 pm


مسته‌فا كازمی: دیپلۆماسییه‌تی كارا و ڕاستگۆ ڕێگای به‌ده‌ستهێنانی ده‌ستكه‌وته\n09:40 - 24/11/2021\nمسته‌فا كازمی سه‌رۆك وه‌زیرانی عێراق په‌یامێكی له‌باره‌ی رۆژی دیپلۆماسیه‌تی عێراقی بڵاوكرده‌وه و رایگه‌یاند، "دیپلۆماسییه‌تی كارا و ڕاستگۆ ڕێگای به‌ده‌ستهێنانی ده‌ستكه‌وت و دروستكردنی پردی په‌یوه‌ندییه".\nمسته‌فا كازمی له تویتێكدا له هه‌ژماری تایبه‌تی خۆی نوسیویه‌تی، "ڕۆژی دیپلۆماسییه‌تی عێراقی پیرۆز ده‌كه‌ین و شانازی ده‌كه‌ین به سه‌ركه‌وتنه‌كانی كردنه‌وه‌ی ئاسۆی هه‌ماهه‌نگیی هه‌رێمایه‌تی و نێوده‌وڵه‌تی كه وڵاته‌كه‌مانی كردوه به ڕوگه‌یه‌ك بۆ به‌دیهێنانی هاوبه‌شی و هاریكاریی".\nدیپلۆماسییه‌تی كارا و ڕاستگۆ ڕێگای به‌ده‌ستهێنانی ده‌ستكه‌وت و دروستكردنی پردی په‌یوه‌ندییه\nراشیگه‌یاندوه، "دیپلۆماسییه‌تی كارا و ڕاستگۆ ڕێگای به‌ده‌ستهێنانی ده‌ستكه‌وت و دروستكردنی پردی په‌یوه‌ندییه".\nپێشتریش وه‌زاره‌تی ده‌ره‌وه‌ی عێراق رایگه‌یاندبو، ساڵیادی دامه‌زراندنی وه‌زاره‌تی ده‌ره‌وه له 24ی (تشرینی دووه‌م/11)ی 1924دا، ده‌بێته یه‌كه‌مین ساتی ئاماده‌بونی عێراق له هاوپه‌یمانێتیه نێوده‌وڵه‌تیه‌كاندا كه 97 ساڵ به‌سه‌ر ئه‌وكاته‌دا تێپه‌ڕیوه و به‌رۆژی دیپلۆماسیه‌تی عێراقی داده‌نرێت.\nئه‌وه‌شی خسته‌ڕو، گرنگی ئه‌م یاده له‌چوارچێوه‌ی ستایشكردنی به‌رژه‌وه‌ندییه كاریگه‌ره‌كانی عێراق دێت كه ئامانج لێی به‌دیهێنانی هاوسه‌نگی و سه‌قامگیرییه".


ڤاکسینی ئەسترازینیکا سەلامەت دەرچوو گومانەکان لەسەری رەوینەوە\nHome›هەواڵ›جیهان›ڤاکسینی ئەسترازینیکا سەلامەت دەرچوو گومانەکان لەسەری رەوینەوە\nکۆرۆنا لە ئەوروپا\nرێکخراوی تەندروستیی جیهانی هەڵسەنگاندنی بۆ ڤاکسینە بەریتانییەکە کرد و دەڵێت “هیچ مترسییەکی نییە و تووشبووان دەتوانن بەکاری بهێنن”.\nئیمەر کۆک بەڕێوەبەری ئەوروپای رێکخراوەکە رایگەیاند “باوەڕی تەواومان هەیە کە پێکوتەکە هیچ مەترسییەکی نییە و شایانی ئەوەیە بەبێ ترس بەکاربهێنرێت”.\nوتیشی: “پاش هەڵسەنگاندن بۆمان دەرکەوتووە کە سوودەکانی زیاترن لەکاریگەرییە لاوەکییەکانی و هەموو ئەو تەمەنانەی دیاریکراون ڤاکسینەکە وەربگرن، دەتوانن خۆیانی پێ بکوتن”.\nرۆژی دووشەممەی رابردوو ئەدهانۆم گیبریسۆس بەڕێوەبەری گشتیی رێکخراوی تەندروستیی جیهانی وتی: “رۆژی سێشەممە هەڵسەنگاندن بۆ سەلامەتیی پێکوتەی ئەسترازینیکای بەریتانی – سویدی دەکەن بۆ ئەوەی بزانن تا چەند سەلامەتە لەڕووی بەکارهێنانەوە”.\nلە کۆنگرەیەکی رۆژنامەنووسیدا ئەدهانۆم وتی: “لیژنە تایبەتەکانی رێکخراوەکەی کە لە ڤاکسینەکان دەکۆڵنەوە، هەموو داتا و ژمارەکان تاوتوێدەکەن”.\nبایکۆتکردنی ڤاکسینەکەش لەلایەنی هەندێک وڵاتی ئەوروپییەوە بەلای ئەو بەڕێوەبەرەوە وەک رۆتینێک سەیر کرا و وتی: “کە ئەوە نیشانەی ئەوەیە کەرتی تەندروستیی ئەو وڵاتانە چالاکن”.\nلە ئێستادا هەریەک لە تایلاند لە ئاسیا و دانیمارک، ئایسلاندا، نەمسا، ئیتالیا، ئێرلەندا، بولگاریا و نەرویج و هۆڵەندا لە ئەوروپا بەکارهێنانی ڤاکسینەکەیان راگرتووە.\nکێشەکەش لە نەرویج سەریهەڵدا کاتێك کە 3 لە کارمەندانی تەندروستی ڤاکسینی ئاسترازێنیکایان وەرگرت و دواتر بەهۆی خوێنبەربوون و مەینی خوێن لە نەخۆشخانە خەوێندران.\nهۆکاری هەڵپەساردنی ڤاکسینی ئاسترازێنیکای بەریتانی – سویدی زانستی بێت یان سیاسی، ڤاکسینەکە لە رکابەری نێو بازاڕە گەرمەکەی ڤاکسین لە ئەوروپا و جیهان تاڕادەیەک دووردەخاتەوە و دەرفەت بۆ ڤاکسینەکانی فایزەری ئەمریکی ئەڵمانی، مۆدێرنا و جۆنسن ئەند جۆنسنی ئەمریکی بۆ فرۆش و کاریگەری زیاتر دەکات.


زینەدین زێدانی فەرەنسی ڕاهێنەری پێشووی ڕیاڵ مەدرید، کۆتا پەیامی لە ڕێگەی ڕۆژنامەکانی ئیسپانیاوە ئاڕاستەی هاندەرانی ڕیاڵ مەدرید کرد.\n“زیزۆ” لە ڕۆژنامەی “as”ی ئیسپانییەوە پەیامی ماڵئاوایی ئاڕاستەی هاندەرانی یانەی شاهانە کرد و هۆکارەکانی وازهێنانی لە پۆستەکەشی، بەبێ بەکارهێنانی دیپلۆماسیەت خستەڕوو.\nئەمەش کورتەیەکە لە وەڵامەکانی ئەو ڕاهێنەرە، لەو پەیامەی ئەمڕۆ دووشەممە بڵاویکردووەتەوە.\nلە کەشتییەکە بازینەداوە\n“ڕیاڵ مەدریدم بەجێهیشت، بەڵام لە کەشتییەکە بازم نەداوەتەوە دەرەوە و لە کاری ڕاهێنان ماندوو نەبووم، لە ئایاری 2018 ماڵئاواییمکرد، چونکە دوای دوو ساڵ و نیو لە سەرکەوتنەکان و چەندین ناسناو، هەستمکرد یانەکە پێویستی بە گوتاری نوێیە بۆ ئەوەی لە لوتکەدا بەردەوامبێت، بەڵام ئەمڕۆ دۆخەکە جیاوازە، ڕۆیشتنم لەبەرئەوەیە، کە یانەکەم متمانەبەخش نەبوو”.\n“یانەکەم پاڵپشتی داراییان نەکردم بۆ بونیادنانی پڕۆژەیەکی مامناوەند، یاخود درێژخایەن، لە تۆپی پێ دەزانم و لەوەش تێدەگەم یانەیەکی وەک ڕیاڵ مەدرید پێویستی بە چییە، دەشزانم کاتێک براوە نابیت، پێویستە بڕۆیت، بەڵام لێرە شتێکی زۆر گرنگ لەبیرکراوە، هەموو ئەوەی بەدەستمهێناوە لەبیرکرا، پەیوەندییەکانم لەسەر بنەمای کاری ڕۆژانەم لەگەڵ یاریزانان و 150 کارمەندی یانە پێکهێنا و لەو کارەشدا سەرکەوتوبووم”.\nبۆ بردنەوە لەدایکبووە\n“من کەسێکم بۆ بردنەوە لەدایکبووم و لێرەبووم بۆ ئەوەی ناسناوەکان بەدەستبهێنم، بەڵام ئێمە مرۆڤین و هەست و ژیانی تایبەتیمان هەیە و هەستمکرد گرنگی بەم بابەتە نادرێت، تەنانەت بە شێوازێکی دیکە سەرزەنشت دەکرام، تەنها ویستم ڕێزی ئەوە بگرم، کە بەیەکەوە بەدەستمانهێناوە، دەمویست لە کۆتا مانگەکانم وەک ڕاهێنەری یانە پەیوەندیم لەگەڵ سەرۆکی یانە جیاوازبێت، من داوای دەستکەوت ناکەم، بێگومان نەخێر، تەنها داوای بیرگەیەکی ڕاستەقینە دەکەم بۆ بیرکردنەوە لەو دەستکەوتانەی بۆ یانەکە بەدەستمهێناوە”.\nپێویستی بە پەیوەندیی مرۆیی بووە\n“گەشتی هەر ڕاهێنەرێک لە جیهانی ئێستای تۆپی پێدا لەگەڵ هەر یانەیەک دوو وەرزە، بۆ ئەوەی ماوەیەکی زۆر بەردەوامبێت پێویستە پەیوەنديی مرۆیی توندوتۆڵبکرێتەوە، ئەوە لە پارە و ناوبانگ و هەموو شتێک گرنگترە، پێویستە گرنگی بە پەیوەندییە مرۆییەکان بدەیت، لەبەرئەوەیە زۆرم ئازار چەشت دوای هەر دۆڕاندنێک, لە ڕۆژنامەکان دەمخوێندەوە گوایە لە لێواری دوورخستنەوەدام”.\nپەیامێک بە ئەنقەست\n“ئەو هەواڵانەی لەبارەی دوورخستنەوەی منەوە بڵاودەکرانەوە، سوکایەتی بوو بۆ خۆم و پێکهاتەکەم، لەبەرئەوەی ئەو پەیامانە بە ئەنقەست دزەی پێدەکرا بۆ ناو میدیاکان، کەشێکی نەرێنیی لە ژووری جلگۆڕینەکان و لەنێو کارمەندانی یانە دروستکردبوو، گومان و لێکتێنەگیشتنی خولقاندبوو”.\n“ئەوەی باشبوو، ئەوە بوو كە خاوەنی کۆمەڵێک یاریزانی ناوازەبووم، تاوەکو مردن پاڵپشتم بوون، کاتێک بارودۆخەکە بەرەو خراپی دەڕۆیشت، بە بردنەوە مەزنەکانیان ڕزگاریانکردم، باوەڕیان بە من هەبوو و دەشیانزانی کە من باوەڕم بەتواناکانیانە، بێگومان من باشترین ڕاهێنەری جیهان نیم، بەڵام لە توانامدایە هێز و متمانەی پێویست بە هەر کەسێک ببەخشم، ڕەخنە لە ڕەخنەکان ناگرم، بەڵام باشتربوو وردتر و دروستتر مامەڵە بکەین”.\nلە سەدا سەدی تواناکانمان بەکارخست\n“باش دەزانم یانەیەک پێویستی بە چییە، بە درێژایی 20 ساڵ لە مەدرید کارمکردووە و تێدەگەم هاندەران بردنەوەیان دەوێت، بێگومان ئێمەش ئەوەمان دەویست، بەڵام پێش هەر شتێک پێویستبوو ئەوپەڕی وزەی خۆمان بەگەڕبخەین، دڵنیاتان دەکەمەوە لە سەدا سەدی وزەی خۆمان بەگەڕخست”.\nپەیامێک بۆ ڕۆژنامەنووسان\n“دەمەوێت پەیامێک بۆ ڕۆژنامەنووسان بنێرم، سەدان کۆنگرەی ڕۆژنامەوانیمان ئەنجامدا و زۆر بە کەمی باسی تۆپی پێمان کرد، دەزانم تۆپی پێتان خۆشدەوێت و ئەم وەرزشە هەموومانی یەکخستووە، بەڵام نەمدەویست هەموو پرسیارەکانتان مشتومڕ دروستبکات”.\nپەیامێک بۆ مەدریدێستا\n“خۆشەویستانم مەدریدێستا (هاندەرانی ڕیاڵ مەدرید)، لەو ڕۆژەوە پێمخستووەتە مەدریدەوە هەستم بەخۆشەویستیی ئێوە کردووە، شەرەفێکی گەورەبوو وەک یاریزان و ڕاهێنەر لە مەزنترین یانەی جیهان کارمکرد، بەڵام بەر لەهەر شتێک، منیش مەدریدێستایەکم وەک ئێوەی مەدریدێستا”.\nسوپاسی پێرێز دەکات\n“20 ساڵە لێرەم، ڕیاڵ مەدرید جوانترین یادگارییە لە ژیانمدا ڕوویداوە و بۆ ئەم مەبەستەش سوپاسی فلۆرنتینۆ پێرێزی سەرۆکی یانە دەکەم، کە لە ساڵی 2001 گرەوی لەسەرکردم و جەنگا لەپێناو گواستنەوەمدا، لە دڵەوە دەڵێم، بۆ هەتا هەتایە سوپاسگوزارت دەبم”.\nچاڤی لە یاریزانەكانی بەرشلۆنە تووڕە بووە\nچاڤی هێرناندێز، ڕاهێنەری بەرشلۆنە پاش یەكسانبوونی یانەكەی لەگەڵ ئۆساسۆنا لە یاریزانەكان تووڕە بووە و پێیوتوون ئێوە لە یارییەكە…\nتۆتنهام یەکێک ڕەوانە دەکات و سیان دەکڕێت\nئیدارەی یانەی تۆتنهام هۆتسپێرزی ئینگلیزی دەستبەرداری تۆبی ئاڵدەرڤێرڵدی بەلجیکی دەبێت، لە بەرامبەردا هەوڵەکانیان بۆ گواستنەوەی سێ یاریزانی دیکە…


بسته یه‌کێـکه له به‌روبوومه به نرخه‌کانی ناوچه کوردیـیه‌کانی تورکیا\nبسته به‌وه ناسراوه که چه‌وریه‌کی زۆری تێدایه و وزه‌یه‌کی زۆر به جه‌سته‌ی مرۆڤ ده‌دات، به‌ڵام له هه‌مان کاتیشـدا ڕێژه‌ی کۆلسترۆلی خراپ که به LDL ناسراوه ده‌هێنێته خوارێ به‌بێ ئه‌وه‌ی کار بکاته سه‌ر ڕێژه‌ی کۆلسـترۆلی باش HDL .\nهه‌روه‌ها توێژینه‌وه‌ش هه‌یه ده‌ڵێت بسته ده‌توانێت ڕێژه‌ی شه‌کریش له خوێندا بهێنێته خوارێ، ئه‌ویش له ڕێـگه‌ی خواردنی له‌گه‌ڵ ئه‌و خواردنانه‌ی ڕێژه‌یه‌کی به‌رزی کاربۆهیدراتیان تێدایه، چونکه وا له‌شی مرۆڤ ده‌کات به شێوه‌یه‌کی خاوتر کاربۆهیدارت هه‌ڵبمژێت. به‌پـێی ئه‌و توێژینه‌وه‌یه سوودی بۆ ئه‌و که‌سـانه ده‌بێت که نه‌خۆشی شه‌کریان هه‌یه.\nبه‌ڵام زۆر خواردنیشی هه‌ر وه‌کو هه‌موو خواردنێـکی دیکه باش نیـیه، چونکه چه‌وریه زۆره‌که‌ی ده‌بێته مایه‌ی قه‌ڵه‌وی.\nبسته له پاڵ سووده‌کانی هه‌روه‌ها تامێـکی خۆشیشی هه‌یه و له دروسـتکردنی ده‌یان جۆره شیرینی و خواردندا به‌کارده‌هێنرێت، ئه‌مه‌ش وایکردووه له بازاڕه‌کان داوایه‌کی زۆری له‌سه‌ربێت و وه‌کو هه‌موو شتێـکی به‌نرخ بازرگانی پـێوه ده‌کرێت و هه‌نارده‌ی ده‌ره‌وه ده‌کرێت.\nتورکیا یه‌کێـکه له‌و وڵاتانه‌ی که سـاڵانه به ده‌یان تۆن بسته هه‌نارده‌ی وڵاتانی ده‌وروبه‌ری خۆی و جیهان ده‌کات و داهاتێـکی باشی لێی بۆ ده‌بێت. زۆربه‌ی ئه‌و بسته‌یه‌ش له ناوچه کوردیـیه‌کاندایه.\nله‌و باره‌یه‌وه خه‌جیجان فارقین په‌یامنێری ده‌نگی ئه‌مه‌ریکا له دیاربه‌کر ڕاپـۆرتی ناردووه و ده‌ڵێت سـاڵانه تورکیا نزیکه‌ی 50 هه‌زار تۆن بسته به‌رهه‌می هه‌یه و له 94% ی له ناوچه کوردیـیه‌کانه.\nده‌توانن گوێبیسـتی ده‌قی ڕاپـۆرته‌كه بن له ڕێـگه‌ی كلیـكـكردنی ئه‌و فایله ده‌نـگیـیانه‌ی سه‌ره‌وه‌ی ده‌سته چه‌پ، ماوه‌كه‌ی 7 خوله‌كه.


https://1baiser.com لیزە سیروان: تا ماوەیەک پەیوەندیم لەگەڵ کەسێک نەبێت شووی پێ ناکەم |\nHome گشتی لایف ستایڵ لیزە سیروان: تا ماوەیەک پەیوەندیم لەگەڵ کەسێک نەبێت شووی پێ ناکەم\non: ئاب 02, 2018 In: لایف ستایڵNo Comments\nلیزە سیروان کچە کوردێکی شاری کفرییە، ئەو ئێستا لە وڵاتی سوید ژیان بەسەر دەبات و وەک کچە مۆدێلێک کار دەکات و بەناوبانگە، لەم دیمانەیەدا لەگەڵ “ئاژانس” باسی ژیانی خۆی و جیاوازییە کولتوورییەکان دەکات لە نێوان کوردستان و ئەورووپادا و کاریگەریی لەسەر ژیانی ئەو.\nئاژانس: تۆ کچێکی کوردیت بە کولتوورێکی ڕۆژئاواییەوە، ئایا زیاتر خۆت وەک کچە کوردێک دەبینیت؟\nلیزە سیروان: من لە شاری کفری لە دایک بووم و خێزانەکەم خەڵکی کەرکوکن، تەمەنم ٦ ساڵ بووە کە هاتووینەتە وڵاتی فینلەندا و لە تەمەنی ٢٢ ساڵی هاتوومەتە وڵاتی سوید، هەر بۆیە هەر لە منداڵییەوە لە ئەورووپا ژیاوم و لێرە گەورە بووم، بەڵام شانازی بە کوردبوونی خۆمەوە دەکەم و هەمیشەش ئاماژە بەوە دەدەم کە من کوردم.\nئاژانس: کە وا بێت حەز دەکەیت هاوسەرگیری لەگەڵ کوڕی کورددا بکەیت یان نا؟\nلیزە سیروان: بۆ من گرنگ نییە ئەو کەسەی خۆشم دەوێت و هاوسەرگیری لەگەڵدا دەکەم کوردە یان کورد نییە، چەندین کەسی زۆر باش دەناسم کە کوردن و چەندین کەسی زۆر خراپیش دەناسم کە بەهەمان شێوە کوردن، لای من ئەوەی گرنگە ناخی کەسەکەیە، هەر بۆیە گەر کوڕێکم خۆش بوێت ئیدی کورد بێت یان نا بۆ من گرنگ نییە و شووی پێ دەکەم، بەڵام بەلای منەوە گرنگە کە بەر لەوەی هاوسەرگیری لەگەڵ کەسێک بکەم دەبێت پێشتر پەیوەندیمان هەبێت تا بە باشی ئەو کەسە بناسم، چونکە گەر ئەو کەسە پێش هاوسەرگیری نەناسیت دواتر جیابونەوەش زۆر ئەستەمتر دەبێت، ئەو کەسەی دڵی من بەدەست دەهێنێت ئەوەیە کە ڕێزی ئافرەت دەگرێت و درۆ ناکات و لە ژیاندا هەمان ڕێزبەندیمان هەیە بۆ شتە گرنگەکانی ژیانمان.\nئاژانس: وەک دەبینی تۆ جلوبەرگی زۆر مۆدێرن لەبەر دەکەیت و تەنانەت بە جلی مەلەوە وێنە بڵاو دەکەیتەوە، پێت وایە بۆ کچە کوردێک ئەمە قبووڵکراوە؟ تا چەند دۆست و خزمەکانت لە کوردستان ئەمەیان لا ئاساییە؟\nلیزە سیروان: من لە وڵاتێکی مۆدێرندا گەورە بووم، ناکرێت بتەوێت کەسێک بخەیتە وڵاتێکی مۆدێرنەوە و چاوەڕێی ئەوەشی لێ بکەیت وەک ژیان لە وڵاتێکی پارێزگاردا (محافزکار) ژیان بەسەر بەرێت، خزم و کەسەکانم لە کوردستان کەسانێکی مۆدێرنن و خۆشبەختانە ئەوان لەم شتە تێ دەگەن و من لەوەدا بەختەوەرم.\nئاژانس: وەک کچە مۆدێلێک چۆن پارێزگاری لە جوانیی خۆت و ڕووخسار و جەستەت دەکەیت؟\nلیزە سیروان: بەڕای من جوانی لە ناسکی و سادەییدایە، من هیچ ماسکێک بەکار ناهێنم، بەڵام زۆر ڕووخسارم دەشۆم، گرنگترین شت بە لامەوە ئەوەیە کە بە ماکیاژەوە نەخەوم، نهێنیی جوانی لای من متمانە بەخۆبوونە، گەر کچێک خۆی بە جوان بزانێت و باوەڕی بە خۆی هەبێت ئەوا دەوروبەرەکەشی بەوجۆرە تەماشای دەکات، بۆ گرنگیدان بە جەستەی خۆم ناوەناوە دەچم بۆ جیم، زۆرجاریش پێش نانخواردن دوو کوپ ئاو دەخۆمەوە بۆ ئەوەی کەمتر بخۆم، یاخود ڕێژەی خواردنەکەم دادەبەزێنم بۆ نیوە.\nلیزە سیروان: من ڕاهێنەری وەرزشی منداڵانم و منداڵانی تەمەن ١٠ بۆ ١٥ ساڵ فێری یاریی باسکە دەکەم.


👁 ئەم بابەتە 5,392 جار بینراوە\n👫 جەلال محەمەد - جەلال باڵان کەسایەتییەکان\n📅 کاتی تۆمارکردن Aug 2 2017 5:19PM\nخەڵکی گوندی حجرانی شاری پیرانشار، پیشەی کۆڵبەر بوو [ زۆرتر... 👁] ✖ ✖ 0 0 ✔ 94% ✍ س.ئـ. 2-8-2017 17:19:01\n📕 حەیدەربابا پەڕتووکخانە\n📅 کاتی تۆمارکردن Aug 2 2017 6:47PM\nنووسینی: شەهریار وەرگێرانی: کەریم ڕەسوڵی (سووتاو) [ زۆرتر... 👁] ✖ ✖ 0 1 ✔ 76% ✍ س.ئـ. 2-8-2017 18:47:40\n👫 زەبیحوڵا پوورشیب کەسایەتییەکان\n📅 کاتی تۆمارکردن Aug 2 2017 8:18PM\nساڵی 1988، لە شارستانی شیروانی چەرداوڵی پارێزگای ئ [ زۆرتر... 👁] ✖ ✖ 0 1 ✔ 94% ✍ س.ئـ. 2-8-2017 20:18:40\n👫 سوورەیا موتەهرنیا - مادەر تێرازی کوردستان کەسایەتییەکان\n📅 کاتی تۆمارکردن Aug 2 2017 2:11PM\nلە دایکبووی شاری بیجاری پارێزگای سنەیە. بەڕێوەبەر [ زۆرتر... 👁] ✖ ✖ 0 0 ✔ 92% ✍ س.ئـ. 2-8-2017 14:11:52\n👫 عوسمان مستەفاپوور کەسایەتییەکان\n📅 کاتی تۆمارکردن Aug 2 2017 11:25PM\nزیندانی سیاسیی کورد خەڵکی شاری پیرانشار لە مافی ئا [ زۆرتر... 👁] ✖ ✖ 0 0 ✔ 94% ✍ س.ئـ. 2-8-2017 23:25:25\n👫 فەرزاد قەنبەری کەسایەتییەکان\n📅 کاتی تۆمارکردن Aug 2 2017 8:42PM\n👁 ئەم بابەتە 2,903 جار بینراوە\nتەمەنی 18 ساڵبووە، خەڵکی گوندی ئیندرقاش سەر بە شار [ زۆرتر... 👁] ✖ ✖ ✖ 0 0 ✔ 84% ✍ س.ئـ. 2-8-2017 20:42:49\n👫 محەمەد عومەر ئیسماعیل - محەمەد ئسماعیلزادە کەسایەتییەکان\n📅 کاتی تۆمارکردن Aug 2 2017 11:50PM\nکۆڵبەرێک کوردە خەڵکی گوندی سیسێری سەر بە شاری سەرد [ زۆرتر... 👁] ✖ ✖ 0 0 ✔ 92% ✍ س.ئـ. 2-8-2017 23:50:18


- 1/17/2019 8:04:00 PM 97633 جار خوێندراوەتەوە\nسەرچاوەیەکى ئاگادار لە حکومەتى عێراق رایگەیاند: پارتى و یەکێتى گەیشتونەتە رێککەوتن لەسەر وەزارەتى داد و بەپێى زانیارییەکانى خەندان کۆتایی هەفتەى داهاتوو سەرجەم وەزارەتە تەواونەکراوەکانى حکومەتەکەى عادل عەبدولمەهدى پڕدەکرێنەوە.\nسەرچاوەیەکى ئاگادار لە حکومەتى عێراق بە خەندان-ى راگەیاند: یەکێتى و پارتى رێککەوتوون لەسەر یەکلاییکردنەوەى پۆستى وەزارەتى دادو کەسێکى سەربەخۆ دادەنرێت کە سەر بە هیچ کام لەو دوو حزبە نییە.\nبەوتەى ئەو سەرچاوەیە، کوردێکى دانیشتووى سلێمانى کە یەکێکە لەو کەسانەى فۆڕمى کاندیدى پڕکردۆتەوە بەشێوەیەکى سەربەخۆ و ئەندامى هیچ کام لە یەکێتى و پارتى نییە، لەلایەن سەرۆکوەزیرانى عێراق کاندید دەکرێت بۆ وەرگرتنى پۆستى وەزارەتى داد.\nلەلایەکى دیکەوە خەندان زانیویەتى کە رێککەوتنێکی سەرەتایی کراوە لەسەر هەریەک لە وەزارەتەکانى بەرگرى و ناوخۆ و پەروەردە، ئەگەر هێزە شیعەکان ناکۆکى لە نێوانیان دروست نەبێتەوە کۆتایی هەفتەى داهاتوو دەنگدان لەسەر تەواوکردنى کابینەکەى عادل عەبدولمەهدى ئەنجامدەدرێت.\nبەهۆى ناکۆکییەکانى نێوان هێزە سیاسییەکانى عێراق هەتا ئێستا لە کۆى ٢٢ وەزارەتەکەى عێراق چوار وەزارەت بە تەواونەکراوى ماونەتەوەو پەرلەمانى عێراق نەیتوانیوە دەنگ بدات لەسەر ئەو کاندیدانەى عادل عەبدولمەهدى پێشکەشى کردووە.\nدادوه‌ر ڕزگار حه‌مه‌ئه‌مین یەکێکە لەو کەسانى سیڤى پڕکردۆتەوەو وەک یەکێک لە کاندیدە بەهێزەکان ناوى دەهێنرێت و چاوەڕوان دەکرێت عادل عەبدولمەهدى بۆ وەرگرتنى پۆستى وەزارەتى داد کاندیدى بکات.\nپێشتریش دادوه‌ر ڕزگار حه‌مه‌ئه‌مین له لێدوانێكدا به خه‌ندان-ى راگەیاند، وه‌ك كه‌سێكى سه‌ربه‌خۆ سیڤیم پێشكه‌شكرد له ڕێگه‌ى ئه‌و ماڵپه‌ڕه‌ى كه لێیه‌وه سیڤى وه‌رده‌گیرێت.\nئاماژه‌ى به‌وه‌شكرد، هیچ حزب و لایه‌نێكى سیاسى قسه‌یان له‌گه‌ڵ نه‌كردووم، خۆشم داواى پشتیوانیم لێنه‌كردون هه‌ر بۆیه ناشزانم له قۆناغه‌كانى داهاتوو چى ڕووده‌دات و كاندیدبوونى ئێمه به‌ڕه‌سمى ده‌چه‌سپێنرێت یان نا.\n#یەکێتی #پارتی #یه‌كێتی و پارتی # عادل عەبدولمەهدی


503 جار بینراوە 16/8/2019 01:14 PM\nبزووتنەوەی گۆڕان، بەبۆنەی ساڵیادی دامەزراندنی پارتی دیموكرات پەیامێكی ئاراستەی ئەو حیزبە كردووەو داوای پشتگیریكردنی پەرلەمانی لێدەكات.\nلەپەیامەكەی گۆڕان بۆ پارتی هاتووە: بەبۆنەی ساڵڕۆژی دامەزراندنی پارتی دیمكراتی كوردستانەوە، پیرۆزباییەكی گەرم لە بەڕێزتان و سەرجەم ئەندامانی پارتی دەكەین و هیوادارین سەركەوتووبن لەبەدیھێنانی ئامانجە نیشتمانی و نەتەوەییەكان و دەستەبەركردنی سەقامگیری و یەكڕیزی راستەقینەو دوورخستنەوەی كوردستان لە ململانێی ناوچەیی، بەتایبەت مەترسی شەڕی ناوخۆ.\nهەر لەپەیامەكەدا هاتووە: بەگرنگی دەزانین پارتی دیمكراتی كوردستان و هەموو لایەنەكانی دیكەی هەرێمی كوردستان پشتگیری پەرلەمان و سەرۆكایەتی هەرێم و حكومەت‌و تەواوی دامەزراوە نیشتمانییەكان بكەن بۆ رووبەڕووبوونەوەی گەندەڵی و بەڕێوەبردنی كوردستان بەشێوازێكی تەندروست لەپێناوی پاراستنی سەروماڵی هاونیشتمانیان و مسۆگەركردنی دادی كۆمەڵایەتی و ژیان و گوزرانیان .\nهەروەها لەپەیامەكە ئەوەش هاتووە، كە لەسەر ئاستی هەرێمی كوردستان و حكومەتی فیدراڵی، بۆ چارەسەركردنی قەیرانەكان بەتایبەت كەركوك و ناوچە كێشە لەسەرەكان، بەرپرسیارێتی هەموو لایەنەكانی كوردستانە پێكەوە درێژە بە خەبات و تێكۆشانی ئاشتیانە بدەن بۆ بەدەستهێنانی مافە دەستوورییەكانی هەرێمی كوردستان و ئاساییكردنەوەی دۆخی سیاسی وئەمنی وكارگێڕی ئەو ناوچانە بەهاوكاری و هەماهەنگی حكومەتی فیدراڵ وھەموو ئەو لایەنانەی لە دەستووری عێراقدا هاتووە.


د. دلاوەر ئاژگەیی لەگەڵ جێگری ب. گ. بەشی ڕۆژهەڵاتی ناوەڕاست و باکووری ئەفریقیا و ب. دیسکی عێراق لە وەزارەتی دەرەوەی هۆڵەندا کۆبۆوە\n2019-12-11 [05:23 AM]\n لە سەردانێکی فەرمی بۆ هۆڵەندا، د. دلاوەر خالید ئاژگەیی، نوێنەری حکومەتی هەرێمی کوردستان لە یەکێتی ئەوروپا بە یاوەری شاندێکی نوێنەرایەتی سەردانی وەزارەتی دەرەوەی هۆلەندای کردوو لە لایەن باڵیۆز ئان لوێما، جێگری بەڕێوەبەری گشتی بەشی ڕۆژهەڵاتی ناوەڕاست و باکووری ئەفریقیا و بەڕێز سیمۆنێ بەرپراسی، بەرپرسی دیسکی عێراق لە وەزارەتی ناوبراو کۆبۆوە.\nد. دلاوەر ئاژگەیی بە تێروتەسەلی باسی لە بارودۆخی سیاسی و ئاسایش لە هەرێمی کوردستان و عێراق و ناوچەکە کرد و دیدی حکومەتی هەرێمی کوردستانی لە سەر کۆی ڕووداوەکان ڕوونکردەوە. یەکێک لە گرینگترین پرسە تاوتوێکراوەکانیش مەترسی سەرهەڵدانەوەی تیرۆرستانی داعش بوو لە بەشە جیاجیاکانی عێراق و ناوچەکە بە گشتی.\nهاوکات لە کۆبوونەوەکە سیاسەتی حکومەتی هەرێمی کوردستان لە پێناو کوردستانێکی بەهێزتر خستەڕوو، وە تیشکی خستەسەر هەوڵەکانی حکومەتی هەرێم لە پێناو چاکسازی و ڕیفۆرم و گەیاندنی خزمەتگوزاری زیاتر بە هاوڵاتیان. هەروەها بە وردی باسی لەو هەنگاو و دیدارانە کرد کە نوێنەرایەتی لە ماوەی ڕابردوودا لەگەڵ زانکۆکانی هۆڵەندی ئەنجامی داوە لە پێناو دروستکردنی پەیوەندی بەهێز لە نێوان زانکۆکانی هۆڵەندا و هەرێمی کوردستان، بە تایبەتیش سیاسەتی حکومەت بۆ گرینگیدان بە کەرتی کشتوکاڵ. بۆ ئەم مەبەستەش داوای لە حکومەتی هۆڵەندا کرد پشتگیری لە هەوڵەکانی حکومەتی هەرێم بکات بۆ ئەنجامدانی پڕۆژەی تایبەت لە لایەن زانکۆکانی هۆڵەندا لە بواری کشتوکاڵی پێشکەوتوو و بەرزکردنەوەی بەرهەمی ناوخۆیی و پیشەسازی، هەروەها ئاسانکاری زیاتر بۆ پێدانی ڤیزا بە هاوڵاتیانی هەرێم.\nپرسی هاتنی پەنابەران بەشێکی تری گفتوگۆی دانیشتنەکە بوو، کە تیایدا نوێنەری حکومەتی هەرێم باسی لە هاتنی شەپۆڵێکی تری پەنابەران بۆ هەرێمی کوردستان کرد. وە داوای هاوکاری و پشتگیری حکومەتی هۆڵەندا کرد بۆ ئەوەی لە ڕێگەی ڕێکخراوە ناحکومیەکان لە هەرێم بە شێوەی ڕاستەوخۆ هاوکاری پێشکەش بە پەنابەران بکات.\nلە لای خۆیەوە، باڵیۆز ئان لوێما هەوڵەکانی هەرێمی کوردستانی بەرز نرخاند و ئاماژەی بەو ڕاستیە کرد کە لە ئێستادا پەیوەندیەکانی نێوان هۆڵەندا و هەرێمی کوردستان بە قۆناغێکی باش تێپەردەبن و ئامادەیی وڵاتەکەی بۆ هاوکاری و پشتگیری لە بواری پێشخستنی کشتوکاڵ و مەشق و ڕاهێنان بە هێزەکانی پێشمەرگە لە چوارچێوەی پرۆگرامەکانی ناتۆ دووپاتکردەوە کە لە ساڵی داهاتووی ٢٠٢٠ دەستپێدەکەن. هەروها ئاماژەی بەوە کرد کە بڕیارە هۆڵەندا بریار لەسەر هاوکاریی ئابووری بۆ قوربانیانی دەستی داعش لە هەرێمی کوردستان بدات.\nئەم هەواڵە 2572جار خوێندراوەتەوە


عادل عه‌بدولمه‌هدی: سبه‌ینێ له‌گه‌ڵ بارزانی كۆده‌بمه‌وه\nسه‌رۆك وه‌زیرانی عیراق جه‌ختی له‌وه كرده‌وه كه ناكرێت له‌وه زیاتر چاوه‌ڕوانی ته‌واوكردنی كابینه‌ی وه‌زاری بكه‌ن، ئاماژه‌شی به‌وه‌دا كه سبه‌ینێ له به‌غدا چاوی به سه‌رۆكی پارتی دیموكراتی كوردستان ده‌كه‌وێت.\nئه‌مڕۆ چوارشه‌ممه عادل عه‌بدولمه‌هدی سه‌رۆك وه‌زیرانی عیراق له كۆنگره‌ی هه‌فتانه‌ی خۆیدا رایگه‌یاند كه "ناكرێت له‌وه زیاتر چاوه‌ڕوانی ته‌واوكردنی كابینه‌ی حكومه‌ت بكه‌ن".\nسه‌باره‌ت به بارودۆخی ئه‌منی وڵاتیش، عه‌بدولمه‌هدی جه‌ختی له‌وه كرده‌وه كه "داعش به‌رده‌وامه له جموجوڵه‌كانی له‌ڕێی شانه نووستووه‌كانیه‌وه و ئۆپه‌راسیۆنه‌كان بۆ له‌ناوبردنی به‌رده‌وامه".\nسه‌رۆك وه‌زیرانی عیراق سه‌ردانه‌كه‌ی مه‌سعود بارزانی سه‌رۆكی پارتی دیموكراتی كوردستانی بۆ به‌غدا به ئیجابی وه‌سف كرد و وتی: "سبه‌ینێ پێنجشه‌ممه له‌گه‌ڵ بارزانی كۆده‌بمه‌وه".\nرۆژی سێشه‌ممه عه‌مار حه‌كیم سه‌رۆكی هاوپه‌یمانی ئیسڵاح و ئیعمار و سه‌رۆك وه‌زیرانی عیراق جه‌ختیان له ته‌واوكردنی كابینه‌ی حكومه‌ت و په‌یوه‌ندی به‌رده‌وامی نێوان حكومه‌ت و په‌رله‌مان كرده‌وه.\nشه‌وی چوارشه‌ممه 24ی تشرینی یه‌كه‌می 2018، په‌رله‌مانی عیراق به سه‌رۆكایه‌تیی محه‌مه‌د حه‌لوبسی، سه‌رۆكی په‌رله‌مان دانیشتنێكی تایبه‌تی بۆ متمانه به‌خشین به كابینه‌كه‌ی عادل عه‌بدولمه‌هدی، سه‌رۆك وه‌زیرانی راسپێردراوی عیراق سازكرد و تیایدا متمانه‌ی به 14 وه‌زیر به‌خشی، بێئه‌وه‌ی وه‌زاره‌ته‌كانی پەروەردەو ناوخۆ و پلاندانان و خوێندنی باڵاو داد و ڕۆشنبیری و كۆچ و كۆچبه‌ران و بەرگری یه‌كلا بكرێته‌وه و تا ئێستاش وه‌زیری ئه‌و وه‌زاره‌تانه دیاری نه‌كراون.\nئه‌م بابه‌ته 2292 جار خوێنراوه‌ته‌وه\nعه‌بدولمه‌هدی دڵنیایی ده‌داته نوێنه‌رانی به‌سره\nسه‌رۆك وه‌زیرانی ئیتالیا: به‌رده‌وام ده‌بین له مه‌شق و راهێنان به هێزه‌كانی عیراق\nعەبدولمەهدی: پەیوەندییەکانی بەغدا و هه‌رێم لە باشترین حاڵەتدایە\nعادل عه‌بدولمه‌هدی: پارەی تەرخانکراوی بودجەی 2019 بۆ هەرێمی کوردستان دەنێرین


حەسەن رۆحانی سەرۆک کۆماری ئێران رایگەیاند، ئێران پابەندە بە رێککەوتنی ئەتۆمی و دەستپێشخەریی شەڕ ناکات، چەند بەرپرسێکی ئێرانیش دەڵێن، وڵاتەکەیان داوا لە سەرۆک وەزیرانی ژاپۆن دەکات نێوەندگیری بکات لە نێوان تاران و واشنتۆندا.\nرۆحانی لە کۆنفرانسێکی رۆژنامەنووسیی هاوبەشدا لەگەڵ شینزۆ ئابی سەرۆک وەزیرانی ژاپۆن، کە بە سەردانێک لە ئێرانە، ئاماژەی بەوەدا، رێککەوتنی ئەتۆمی گرنگە بۆ ئاسایشی جیهان و ناوچەکە، تاران و تۆکیۆ دژی چەکی ئەتۆمین، ئێران دەستپێشخەری ناکات لە دەستپێکردنی جەنگ، بەڵام وەڵامی هەر هێرشێک دەداتەوە کە بکرێتە سەری.\nرۆحانی وتیشی، "وەستاندنی شەڕی ئابووری بەرەوپێشچوونێکی ئیجابییە بۆ ناوچەکە و جیهان".\nلای خۆیەوە سەرۆک وەزیرانی ژاپۆن رایگەیاند، وڵاتەکەی لەگەڵ سەرهەڵدانی شەڕێکی نوێدا نییە لە رۆژهەڵاتی ناوەڕاست و، هەوڵدەدەن بۆ گەیشتن بە چارەسەر و دوورکەوتنەوە لە هەڵگیرسانی شەڕ.\nهاوکات چەند بەرپرسێکی ئێرانی بە ئاژانسی رۆیتەرزیان راگەیاندووە، وڵاتەکەیان داوا لە سەرۆک وەزیرانی ژاپۆن دەکات نێوەندگیری بکات لە نێوان تاران و واشنتۆندا، بۆ سوککردنی ئەو سزایانەی ئەمریکا بەسەر کەرتی نەوتی ئێراندا سەپاندویەتی.\nبەهۆی سزاکانی ئەمریکاوە هەناردەی نەوتی ئێران بە رێژەیەکی بەرچاو دابەزیوە و ئامانجی ئەمریکا ئەوەیە هەناردەی نەوتی ئەو وڵاتە بگەیەنێتە سفر.\nئێران - ئەمریکا


فرسەت سۆفی: بەبێ جیاوازی خزمەتی هەموو پێکهاتەکانی گوێڕ دەکەین\nBasnews 19/11/2019 - 12:31 بڵاوکراوەتەوە لە كوردستان\nئەمڕۆ سێشەممە فرسەت سۆفی، پارێزگاری هەولێر و سیروان ڕۆژبەیانی، جێگری پارێزگاری نەینەوا سەردانی ناحیەی گوێڕیان لە قەزای مەخموور کردووە و چەند پرۆژەیەکی خزمەتگوزارییان بەسەر کردووەتەوە.\nلەمبارەوە فرسەت سۆفی، پاریزگایر هەولێر بە کەناڵی (کوردستان 24)ی ڕاگەیاند: "ئەمڕۆ لەگەڵ سیروان ڕۆژبەیانی جێگری پارێزگاری نەینەوا، قامیقامی مەخموور و بەریوەبەری ناحیەی گوێڕ سەردانی سنووری گوێڕ و هەندێ لە فەرمانگەکانمان کرد و هەندێ پرۆژەی وەک نۆژەنکردنەوە و دروسکردنی قوتابخانە، نۆژەنکردنەوەی ڕێگای سەرەکیی نێوان گوێڕ و هەولێر، هەروەها پرۆژەی نۆژەنکردنەوەی ئاوی گوێڕ کە لەلایەن بانکی نێودەوڵەتییەوە جێبەجێ دەکرێت، بەسر کرانەوە".\nئاماژەی بەوەش کرد: "پرۆژەیەکی دیکە لەلایەن پارێزگای نەینەواوە دەکرێت کە نۆژەنکردنەوەی ئەو پردەیە کە ناحیەی گوێڕ بە گوندەکانی دەوروبەری دەبەستێتەوە کە لە دوو هەفتەی داهاتوودا تەواو دەبێت و بەگشتی بە شیوەیەکی مەیدانی گوێ لە کەموکۆڕی و گرفتەکانی جەماوەری ناحیەی گوێڕ بگرین و ئەوەش پێمان بکرێت دەیکەن، جونکە ئێمە لە ڕۆژە سەختەکاندا قوربانیی زۆرمان داوە لەپێناو ئەم خەڵکە و ئەم سنوورەدا هەتا لەدەستی تیرۆر و داعش ڕزگار بکرێن، وێڕای دانەواندنی سەری ڕێز و نەوازش بۆ شەهیدەکانی ئەم ناوچەیە و ئێمە دڵنیایان دەکەینەوە کە خزمەتی ئەم ناوچەیە دەکەین".\nفرسەت سۆفی گوتیشی: "بەختەوەرانە کەش و دۆخێکی برایانە لە نێوان پێکهاتەکانی کورد و عەرەب لە گوێڕ هەیە و ئەمەش هانمان دەدات زیاتر خزمەتی ئەم سنوورە بکەین بەبێ جیاوازیی و ئەمەش بە هەماهەنگیی نێوان پاریزگای هەولێر و نەینەوا دەکرێت".


داوایەک لە مامۆستا محەمەد مەلا فایەق شارەزوورى دەکرێت\nلێدوانى نوێى کازمى لەبارەى نرخى دۆلار\nزانايان: کۆرۆنا 20 هەزار ساڵ پێش ئێستا بڵاوبووەتەوە\nکازمى: ئەو پارەیەى دەینێرین بۆ هەرێم پێشینەیە و بۆ موچەى فەرمانبەرانە\nلە هەڵمەتێکى دژى مادە هۆشبەرەکان 32 کەس دەستیگر کران\nمستەفا کازمى: دوو بژاردەم لەبەردەمدا بوو\nپارتی لە هەڵەبجە: هەر هێزێک ئەم کارە بکات باجەکەی دەدات\n’’کۆبوونەوەى باڵا’’..پارتى دۆخى پەیوەندییەکانى لەگەڵ یەکێتى رادەگەیەنێت\n’’پەیوەندی نێوان بەنزین فرۆشەکانی چاڤی لاند و وێستگە سوتەمەنییەکانی هەولێر و دهۆک چییە؟ ’’\nزەنگى شەپۆلى سێیەمى کۆرۆنا لەعێراق لێدرا\nوەزیرى دارایی عێراق قسەى نوێ لەسەر 200 ملیار دینارەکەى هەرێم دەکات\nپۆلیسى سلێمانى: تۆمەتبارێک لەسەر سکاڵاى چەند کچە یاریزانێک دەستگیرکرا\nهەپەگە ئامارى دوو مانگ شەڕى ئاشکراکرد: 389 سەرباز و 54 گەریلا\nباخەوانێک لەکاتى ئاودانى بلوارەکانى سلێمانى گیانى لەدەستدا\nبنزیمە ناوەڕۆکی قسەکانی لەگەڵ ڕۆناڵدۆ ئاشکراکرد\nناوەڕۆکى کۆبوونەوەى لیژنەى دارایی و وەزیرى دارایی لەسەر جێبەجێکردنى بودجە\nکۆمپانیاى گشتیى بەرهەمە نەوتییەکان گران بوونى بەنزینى موحەسەن ڕەتدەکاتەوە\nبڕیارێک لە پەروەردەوە لەبارەی داخڵبوونی قوتابییانی پۆلی 12 بۆ تاقیکردنەوە گشتییەکان\n2021.04.14 - 19:25\nنامەیەکی کراوە ئاراستەى مامۆستا محەمەد مەلا فایەق شارەزوری دەکرێت و داواى لێدەکرێت، وەکو کەسێکی کاریگەر لەسەر موسڵمانان داوا بکات خەڵک کڕینی خۆراک زیاد نەکەن و خۆراک کەم بکەنەوە تاوەکو بارگرانی لەسەر هەژاران دروست نەبێت و نرخەکان گران نەکرێن.\nنەورۆزی مانگر (14ى نیسانى 2021) لە نامەکەیدا کە ئاراستەى مامۆستاى ناوبراوى کردووە ئاماژە بەوە دەکات "بەڕێز کاک مەلا محەمەد، خۆتان زۆر باش ئاگاتان لە گوزەران و ژیانی ئێستای خەڵکی هەرێمی کوردستانە، کە بە چ قۆناغێکی دژواردا گوزەر ئەکەن، بە تایبەت بۆ چینی هەژاران و توێژێک لە خەڵکانێکی زۆر کە بە هۆی قەیرانی پێنەدانی مووچەوە، بژێوی ژیانیان تێکچووە، حاڵی حازر کە پێمان خستۆتە مانگی ڕەمەزانی پیرۆزەوە، مانگێکە کە پێویستە بە ئیتاعەت کردنی و ڕێنماییە دینییەکان بڕوات بەڕێوە، مانگێکە بۆ پاک بوونەوەی ڕوح و جەستە، خۆتان بە چاوی خۆتان ئەبینن، کە بازاڕی سەرمایەداری چۆن بێ ڕەحمانە ئیستغلالی ئەم مانگە ئەکەن و نرخی خۆراکیان لە بازاڕدا بەرز کردۆتەوە، بۆ بەرژەوەندی و چێژی دونیایی خۆیان".\nداواشدەکات، وەک کەسێک کە کاریگەری هەیە لەسەر موسوڵمانان هۆشیاری بەو موسوڵمانانە بدات، کە ژەمە خۆراکیان کەم بکەنەوە لەم مانگەدا، نەک زیادکردنی، کە حیکمەتی مانگی ڕەمەزانە و ئەبێت زۆرێک لەو خۆراکانە کەم بکرێتەوە، کە لە نەخۆشی درێژخایەن دووریان ئەخاتەوە، داوا لە هەوادارانی خیتابەکانت و موسوڵمانان بکە، کە کڕینی خۆراک کەم بکەنەوە نەک زیادی بکەن و بازاڕی فرۆشیارە چاوچنۆکەکان زیاد نەکەن، بە شێوەیەک کە نرخی کاڵا بگەیەننە ئاستێک، کە هەژاران نەتوانن ژەمی پارشێو و بەربانگیان پێ دابین بکرێت.\nلەبارەی پشکی هەرێم لە بودجە مەسرور بارزانی داوایەک ئاڕاستەی بەغدا دەکات\n2021.04.22 - 17:03\nکازمی سەرپشک کرا بۆ تانەدان لە بودجە و وەزیری دارایش داوایەکی هەیە\n2021.04.20 - 17:46\nتەندروستى داوایەک ئاڕاستەى ئەو کەسانە دەکات کە ڤاکسینیان وەرگرتووە\n2021.04.15 - 16:47\nئەو پیاوەی لە براژنێکی و دایکی دا دەستگیرکرا\n2021.04.24 - 16:38\nنوێترین ئامارەکانی کۆرۆنا لە عێراق و هەرێم؛ توشبوون بە ڕێژەیەکی بەرچاو دابەزی\n2021.04.24 - 16:21\nوەزارەتى دارایى هەرێم دەستپێکردنى دابەشکردنى مووچەى راگەیاند\n2021.06.24 - 12:09\n2021.06.24 - 11:21\nمیدیاى فەرمى یەکێتى: دابەشكردنی مووچەی ئەم مانگە دوا دەكەوێت\n2021.06.24 - 10:34\nژنە سیخوڕە دەستگیرکراوەکەى هەولێر بە 23 ساڵ زیندانیکردن سزادرا\n2021.06.24 - 17:41\n’’رێکار دژى شاسوار عەبدولواحید’’..یەکەم کاردانەوەى فەرمى لەسەر فرۆشتنى بەنزینى 500 دینارى\n2021.06.24 - 10:51\nلەکردنەوەى بازاڕ نرخى دۆلار زیاتر دابەزى\n2021.06.24 - 17:35\n’’لە کێشمەکێشی ناردنی پارەکەی بەغدا هەرێم قەرزار دەرچوو’’


بارودۆخی كەركووك گۆڕانێكی سیاسی بەخۆوە دەگرێت لەگەڵ ئەوەشدا ناڕوونی پێوە دیارە و دڵەڕاوكێیەكی خستۆتە ناو هاووڵاتییانەوە.\nجۆرێك وابیر دەكاتەوە ئەو گۆڕانكارییانە لە بەرژەوەندی گشتیدایە و جۆرێكی تریش وا بیر دەكاتەوە كە هێز بە لای هێزی گەورەكەدا دەشكێتەوە و پاشەكشە بە هەیمەنەی ئێرانی دەكەن و هێزەكە دەگەڕێتەوە ژێر كۆنترۆڵی ئەمریكا، بە هەردوو بارەكەدا ئەوەی كە قازانجی لێناكات خەڵكی هەژار و زەحمەتكێش و بەشمەینەتە، ئەزموونی ئیدارەدانی ئەم شارە لە دوای ساڵی 2003وە كاركردن بووە لەسەر دزینی نەوت و داهات و بودجەی ئەم شارە بووە ..\nبۆ ڕەوایەتی ئەم قسانە، وێرانیی شەقام و كۆڵان و گەڕەكەكان و نەبوونی كار و هەژاری تەماشا بكە.\nدەوڵەتی ئێرانی لە ناوچەكەدا خۆی بەخاوەنی چارەسەری كێشەكان دەبینێ، لەكاتێكدا وڵاتی ئێران پڕە لە ناعەدالەتی و نائینسانی و لەسێدارەدانی مرۆڤ و نەبوونی ئازادی تاك و ئازادی ڕۆژنامەگەری و ئازادی كۆمەڵایەتی و ئازادی سیاسی .\nتاكو گەردنی دەوڵەتی ئێران بێكاری شەپۆل دەدا و ڕووبەڕووی هەڵئاوسانی ئابووری سەخت و تەنگەژەیەكی دارایی بۆتەوە كە ڕەنگە لەم نزیكانەدا كۆتایی بە ژیانی سیاسیان بێت.\nبەدیوەكەی تریشدا ئەمریكا بەداخێكی گەورە و پڕ لە قینەوە هێز ڕەوانەی ناوچەكە دەكات بەتایبەتی بۆ كەركووك، بەبێ گوێدانە خەبات و تێكۆشانی گەلانی عێراق بەتایبەتی بزووتنەوە سیاسییەكەی كوردستان كە لە قۆناغی ڕزگاری نیشتمانیدایە، تێڕوانینی ئەو لەبەرژەوەندییە باڵاكانی قازانجی زۆر و كۆنترۆڵی فراوان و هەیمەنە ترس سەربازی و بردنی پشكی شێر و هەموو ئەمانە بێگوێدانە ژیانی تاك بە تاكی ئەم كۆمەڵگایە و سەروەرییەكانی گەل و نیشتمان بەناوی چارەسەری كێشەكان پەل بۆ هەموو كەلێن و قوژبنێك دەهاوێ و لەسەگی هار دەچێت.\nلەدواجاردا ئەوەی دەیچنێتەوە بەرهەمی نەوت و سامانە سروشتییەكانە، دانانی رۆبۆتێكی سیاسی بۆ عێراق.


نوسەرێک: ئۆجالان ئازاد بکرێت وەک ماندێلا ڕۆڵی دەبێت – کوردی – RojNews.News\n29/02/2020 - 2:18:50 pm\nپێنجشەممە, 7 يون 2018 – 10:00 ڕۆژنیوز – سلێمانی\nماوەی ١٩ ساڵە عەبدوڵا ئۆجالان ڕێبەری پارتی کرێکارانی کوردستان-پەکەکە دەستگیرکراوە و ماوەی حەوت ساڵیشە ڕێگا نادرێت پارێزەرەکانی سەردانی بکەن، هەروەها لە ٢٠١٦شەوە ڕێگە نەدراوە بنەماڵەکەی، ئۆجالان ببینن.\nڕێکەوت ئیسماعیل، نوسەر و ئەندامی کۆمیتەی ئازادیی بۆ ئۆجالان، بە ڕۆژنیوزی وت: دەتوانین وەکو سەرکردە و بیرمەندێکی سیاسی کورد و تێکۆشەرێکی زیندانی سیاسیی، خاوەنداریی لە ئۆجالان بکەین، ئێمە وەک کۆمیتەی ئازادیی بۆ ئۆجالان ساڵانە چەندین چالاکی جۆراوجۆر دەکەین بۆ ئازادیی ئۆجالان.\nوتیشی: “ئازادیی ئۆجالان زۆر گرنگە و ئەگەر ئازاد بکرێت ئەوا وەک ماندێلا ڕۆڵی دەبێت و تەواوی ڕۆژهەڵاتی ناوەڕاست لە زۆر کێشە و ململانێ ڕزگاری دەبێت”.\nئاماژەی بەوەشدا: دەبێت ئۆجالان وەک کەسایەتییەکی حزبیی سەیرنەکەین، ئۆجالان لە دوای ئیمرالی سنوری باکوری کوردستان و تورکیا و کوردستانی گەورەی تێپەڕاند و بوو بە کەسایەتیەکی نێونەتەوەیی، بۆیە دەبێت وەک بیرمەندێکی سیاسی خاوەنداری لێبکرێت.\nباسی لەوەشکرد: نمونەی سەرکەوتنی فکری ئۆجالان لە بەڕێوەبردنی شارەوانییەکان کە لە دەستی هەدەپەدایە، توانیویەتی خزمەت بە خەڵک بکات بە بێ جیاوازی نەتەوە و دوور لە کۆنەپەرستی و گەندەڵی، هەروەها لە ڕۆژئاوای کوردستان هاوڵاتی دەپارێزێت دوور لە جیاوازیکردن لەنێوان نەتەوەکان.\nڕێکەوت ئیسماعیل دەشڵێت: دەوڵەتی تورکیا گرێی دەروونی هەیە بەرامبەر بە کورد، بەتایبەتی ئەو ئیسلامە فاشیستانەی کە لەژێر چەتری ئاکەپەدان (حزبەکەی ئەردۆغان) توانیویانە نمونەیەک لە فاشیزمی ئایینی و ناسیۆنالیزمی ڕەگەزپەرستی تێکەڵ بکەن و دەسەڵات بەدەستەوە بگرن، هەر شتێک باسی کورد بوون بێت یاخود جوگرافیای کوردستان و مێژووی کورد ڕەتدەکەنەوە.\nئەو نوسەرە ڕاشیدەگەیەنێت: ڕۆژگاری ئەردۆغان بەرەو کۆتایی دەچێت و لە ڕۆژە کۆتاییەکانی خۆیدایە.\nپارێزگاری که‌رکوک ده‌یه‌وێت ئه‌نجومه‌نی شار دروست بکاتەوە


لە بەشە میراتدا داوای یەکسانی لەگەڵ پیاوان دەکەن – Knwe.org\nسەرەکی » راپۆرت » ئامادەکردنی:بورهان ئەمین » لە بەشە میراتدا داوای یەکسانی لەگەڵ پیاوان دەکەن\nبەهاری ژنانی مسوڵمان لە تونسەوە سەری هەڵدا\nتونس پێشەنگی وڵاتە عەرەبیەکانە لە بواری مافەکانی ژنان و بە پێی دەستورەکەی کە هەڵقوڵاوی کۆمەڵگەیەکی مۆدێرنە و لە ساڵی ١٩٥٦ داڕێژراوە، فرە ژنی تێدا قەدەغەکراوە، ژن و پیاو یەکسانن لە کارکردن و بەرهەمهێنان و ئەرک و مافەکانیاندا، لە ساڵی ١٩٩٨ ئەو بەندە خرایە ناو دەستورەوە کە ژن ومێرد وەک یەک مافی موڵکایەتی ناو ماڵ و خانوبەرەو زەوی و زاریان هەیە لە کاتی جیابونەوەیان لە یەکتر دەبێت وەک یەک حیسابیان بۆ بکرێت، لە ساڵی ٢٠١٤ ەو دوای شۆڕشەکانی بەهاری عەرەبی و لە هەموارکردنەوەی دەستورەکەیدا دیسان ئەوە دوپاتکراوەتەوە کە یەکسانی ژن و پیاو لەو وڵاتە شتێک نییە گفتوگۆی لەسەر بێ و دەبێت لایەنە پەیوەندیدارەکان بیخەنە بواری پراکتیزەوە، ساڵی پاریش هەمدیسان پەرلەمانی ئەو وڵاتە لە پڕۆژە بریارێک سزای توندی بۆ ئەو کەسانە دیاریکرد کە توندوتیژی دژ بە ژنان دەکەن. ئەم پرسە لە نێوەندە سیاسی و ئاینیەکانی وڵات و دەرەوەی وڵات بە تایبەتی لە دونیای عەرەبی و ئیسلامیدا مشتومرێکی زۆری دروستکردوە. نەیارانی بە حەرامی دادەنێن و نەوال سەعداوی بیرمەندی ناسراوی میسریش، بە هەنگاوێکی گەورەی دادەنێت.\nپەرلەمان دەنگی لەسەر دەدات\nلە ژێر فشاری ڕێکخراوەکانی کۆمەڵگەی مەدەنی تایبەت بە مافەکانی ژنان و چالاکوانان لەم ماوەیە ئەنجومەنی وەزیرانی حکومەت بڕیاریدا کە ژنان لە بەشکردنی میراتدا مافی وەکیان هەبێت لەگەڵ پیاوان ، بڕیاریشە لە ماوەی نزیکی داهاتودا پەرلەمان دەنگی لەسەر بدات وببێتە بڕیار.\nهەرایەکی گەورەی ناوەتەوە\nئەم پرسە لە نێوەندە سیاسی و ئاینیەکانی وڵات و دەرەوەی وڵات بە تایبەتی لە دونیای عەرەبی و ئیسلامیدا مشتومرێکی زۆری دروستکردوە، داکۆکیکەرانی پێیان وایە کە ئێستا زەمان گۆڕاوە و دەبێت ژنان لە ئەرک و مافەکانیاندا لەگەڵ پیاوان یەکسان بن، کاتێک ژن وەک پیاو لە دەرەوەو ماڵەوە کار بکات و ئەرکی پەیداکردنی بژێوی ژیان جێبەجێ بکات ،بۆ دەبێ لە مافەکاندا نیوەی پیاوان بێت.\nنابێت ئاین تێکەڵاوی یاساکانی وڵات بکرێت\nهەروەها بونیاتنەرانی بیرۆکەی وەک یەکی لە میرات دابەشکردندا دەڵێن، ڕاستە تونس وڵاتێکی ئیسلامیە بەڵام ئاین تایبەتە بە تاک و نابێت تێکەڵاوی دەستورو سیاسەت بکرێت « باجی قائد سەبەسی» سەرۆکی وڵات و سەرۆکی حکومەت و ژمارەیەک وەزیر پشتیوانی لەو بۆچونە دەکەن، دکتۆرە « نەوال سەعداوی» نوسەر و ڕوناکبیر و چالاکوانی بواری مافەکانی ژنان لەگەڵ ئەم بۆچونەدایە و بە هەنگاوێکی مەزنی دەزانێت.\nهەندێک دەڵێن ئەوە حەرامە؟\nبەڵام نەیارانیان پێیان وایە ئەوە لادانە لە ئیسلام و ئاینەکەمان پشکی میراتی بە هەر یەکێک لە ئەندامانی خێزان دیاریکردوەو نابێت دەستکاری بکرێت، نەیارانی ئەو پرسە هەوڵدەدەن زۆرترین پشتیوانی بۆ خۆیان کۆبکەنەوە، بۆیە لەمڕۆژانە زانایانی ئەزهەر و دەزگا ئاینیە عەرەبیەکان هاتونەتە دەنگ و بەیاننامەیان لەسەر بڵاوکردۆتەوە، بەڵام لەوەناچی کاریگەی نەرێنی بکاتە سەر رای گشتی و زۆرینەی تونسیەکان پێیان وایە ئەم مەسەلەیە کێشەیەکی ناوخۆییە و هەر خۆیان دەتوانن بڕیاری لێ بددەن، دەشڵێن، زانایانی ئەزهەر بۆیان نییە چارەنوسی ژنانی تونسی دیاری بکەن.\nزۆرینە لەگەڵ پڕۆژەکەیە\nلە ناو فراکسیۆنەکانی پەرلەمان « نیدای تونسی و ئیئتیلافی نیشتیمانی و ڕەوتی دیموکراتی و بەرەی گەل « ئەو بۆچوونە پەسەند دەکەن کە سەرۆکی خێزان بۆی هەبێت ئەوە دیاری بکات کە ئایا وەک یەک بن یان کوڕ دوو ئەوەندە کچ بێت، بەڵام کێشەکە لە وەدایە دەیانەوێت بۆ حاڵەتی ڕەتکردنەوەی ئەم بیرۆکەیە چ بکرێت.\nڕەزامەندی زۆرینەی پەرلەمانتاران کۆکراوەتەوە لەسەر یەکسانی ژن و پیاو ئەم پرسە پێویستی بە ١٠٩ دەنگ هەیە تا ببێتە بڕیار و پێدەچێت بەم زوانە یەکلایی بکرێتەوەو تونس دیسان ببێتەوە بە پێشەنگی هەموو وڵاتە عەرەبی و ئیسلامیەکان لە بوارەکانی مافەکانی ژنان و شانازیەکی تر بۆ خۆی تۆمار بکات.\nسەرچاوە :DW ، Faz net،France Press


2019/06/17 - 7:48 PM\nخاوەنی نووسینگەیەكی ئاڵوگۆڕی دراو لە سلێمانی ڕایدەگەیەنێت، بەهای دۆلار لەچاو ڕۆژانی پێشوو نرخەكەی دابەزیوە، تمەنی ئێرانیش بەهەمان شێوە لەكاتی داخستنی بازاڕ بەهاكەی لەدەستداوە.\nئیبراهیم غەفوور، خاوەنی نووسینگەی نەشوان لە بازاڕی دۆلارەكەی سلێمانی بە (خەڵك)ی ڕاگەیاند، لەكاتی داخستنی بازاِر 100 دۆلار بە 120 هەزار دینار مامەڵەی پێوەكرا و بەراورد بە دوێنێ نزیكەی 250 دینار لە بەهاكەی لەدەستداوە.\nوتیشی، “بەهای 100 دۆلار بە ملیۆنێك و 346 هەزار تمەن بە حەواڵە و ملیۆنێك 323 هەزار تمەن بە دەستی ئاڵوگۆڕی پێوەكراوە و 100 هەزار تمەن بە 8 هەزار و 900 دینارە”.\nڕاشیگەیاند، هەر دوو دراوی دۆلاری ئەمریكی و تمەنی ئێرانی ئەم ئێوارەیە لە چاو بەیانی و ڕۆژانی پێشوو بەهاكەیان دابەزیوە.\nپارێزگای سلێمانتمەن و دۆلارنرخی دراو\nهێمن كەمرخان: لە سێ شارۆچكەی سلێمانی 700 دۆنم پووش و پاوان سووتا


7/16/2021 11:34:00 AM 151 جار خوێندراوەتەوە\nدەرئەنجامى سى ساڵ لە حکومەتدارى سالارێتى حیزبی،زۆرینەى هاونیشتیمانیانى هاورا کرد لەسەر ئەوەى،کە دۆخی سیاسیمان ، لە خراپترین وترسناکترین ڕەوشە نانیشتیمانى و نامرۆڤایەتیەکاندایە،لە دەرەوەى هەموو پێوەرە نیشتیمانى ویاسایەکان خێزانە دەستڕۆیشتوەکان بۆ سەپاندنى سالارێتیەکانیان هەموو جومگەکانى حکومەتداریان بە قوڵی داگیرکردوە، لە ژێرچەترە پڕ وەهم و کومانەکەى بە ناو ئازادى و دیموکراتیدا،کۆى خوازیارانى سالارێتیە حیزبى،خێڵەکى،ناوچەیى،بنەماڵەیى و تاقمگەرێتیەکان ،خاوەن هێزی چەکدار و سەرمایەگوزارى و بازرگانى ناشەرعی و کەناڵى ڕاگەیاندنى خۆیانن.\nکاتێک ئەو بیرخستنەوەیەى سەرەوە،دەکرێتە دەروازەیەک بۆ خوێندنەوەى ڕەوشى سياسەتبازى خوازیارانى سالارێتیەکان،ئەوە لەفەوزا سياسيە شێوێنراوە خوڵقێنراوەکاندا،دەگەينە ئەو ڕاستيەى،كە کۆى دەستڕۆیشتوە بنەماڵەیە خێڵەکیە ناوچەیە حیزبیەکان ، لە یەک ناوڕۆک و ئامانج و دوو ڕۆڵى جیاوازدا دابەش دەبن بەسەر ئەم دوو جۆرە کاراکتەرەى خوارەوەدا.\n١/ بەشێک لەوکارەکتەرە دەستڕۆیشتوە بەناو حیزبى وبە ناونیشتیمانیانە،لەڕاگەیاندنەکان و لە ناو خەڵکدا زۆر بەکەمى دەبینرێن، بەڵام بکەری سەرەکی جۆرەکانى گەندەڵین و هەڕەشەى سەر ئازادى و چەترى پارێزەرى خێڵگەراى وتاقمگەراین،ئەمانە لە کاسبونیان بە بۆنى خوێن وخەرقبونیان لە بوغز و رق و قیندا،بە ئاشکراو بەنەهێنى،لە ناوخۆیان و لەدژى بەرامبەرەکانیان شەڕی ناو بنەماڵەکان و خێڵەکان و حیزبەکان دەکەن،\n٢/ جۆرى دووهەمی کارەکتەرە دەستڕۆیشتوە سیاسەتبازە بە ناونیشتیمانیەکان،ئەوانەن کە بەردەوام لەناوخەڵک و لەسەر شاشەکان وەک پاڵەوان خۆیان نمایش دەکەن،ئەگەرچی لە بازنەى چەواشەکاریەکاندا،دەیان ساڵە سێبەر و سەپێنەرى سالارێتیەکان،و بکەری سەرەکی شکاندنى شکۆکانى خاک و خەڵکن،کەچی خۆیان وا وێنا دەکەن کە بەرگریکارى ئازادییەکانن،و هەر خۆشیان بە قارەمانانی چاکسازى و دژە گەندەڵکاران دەزانن.بەڵام لە واقیعدا پارێزەرى بەرژەوەندیە کەسى و بنەماڵەیى و حیزبەیەکانن.\nکارەکتەرانى هەردوو خاڵى سەرەوە،لە ژێر چەترى جوڵاندنى هاوسۆزیى حیزبى و ناوچەیى و بنەماڵەیى و خەڵکیدا،رەوایى بۆ خۆیان مسۆگەر دەکەن و دەستکەوتە بازرگانیەکانیان دەچننەوە.\nجێگەی داخە هەتا ئەم ساتە وەختەش،لە پانتایى نیشتیماندا،ئەم کارەکتەرانە لە هەردوو ڕۆڵەکەدا سەرکەوتوو بوون،و سوپایەک لە چەکدارو بێچەک،لە بەناو ڕۆشنبیر وخاوەن بڕوانامەبەرزەکانیش نەک هەر بەرگرییان لێدەکەن،بەڵکو نوقمی ناو دژایەتى وناکۆکی و ململانێ کەسى و بنەماڵەیەکانیان بوون،لە ئیستادا کە هیچ پێوەر و جیاوازیەک لە نێوان نەتەوەیەکان و نیشتیمانیەکان و ڕاستەکان و چەپەکاندا نەماوە، هەموان لە بازنەى پاراستنى سالارێتیەکاندا دەیانەوێت لەهەرەمی دەسەڵاتداریەتى ناوچەیى وحیزبى و حکومى خێزانیدا بمێننەوە،ئەمەش بەردەوام لە فراوانبوونى لێکترازانەکانەوە،بە ئاشکراو بە نەهێنى لە خزمەتى ئەجێندا دەرەکیەکاندا،ئەگەرى پێکدادانە ناوخۆیەکانى بەکراوەیى هێشتۆتەوە.\nلەدەرئەنجامى کۆى قەیران و کێشە سیاسى و کۆمەڵایەتى و کارگێڕى و ئابوریەکانەوە،کە هەر بۆخویان،ویستراوانەو زانایانە خوڵقاندویانە،ژیانى تاکەکانى نیشتیمانیان لە نێوانى مەمرەو مەژیدا هێشتۆتەوە،بەمەش ڕاستەوخۆ و ناڕاستەوخۆ،کۆمەڵگەیان بەسەر خۆیاندا دابەشکردووە، لەگەڵ ئەوەى کە خۆیان بکەری سەرەکى کۆى نائارامى و نادادى و ناڕونیەکانن،کەچى زۆربەی ئەو هەڵوێست و ناڕەزاییەتیانەى کە هاوڵاتیان وەریدەگرن،لایەک دژى ئەوى تر،بۆ خزمەتى سالارێتیان،هاوارەکان دەیبەنەوە خزمەت ئەجێنداکانی خۆیان .\nزۆر بەکورتى لە خوێندنەوەى دۆخى سەپاندنى سالارێتیەکانەوە،هیچ کات ئەو خۆزگەو هیوا نیشتیمانیانە بەدى ناکرێت،کە ئیستاو ئایندەیەکى باش بۆ نەوەکانى ئیمڕۆ و سبەى دەستەبەربکات، ئەوەشی بڕوای وایە کە لەم شێوازە دژاییەتە حکومڕانیە بەرژەوەند خوازەسالارێتیەوە دەتوانرێت داهاتوویەکی باشترى نیشتیمانیانە دروست بکرێت، بەداخەوە ئەوە بێ ئاگایانە لە ترۆپکی بێ هیواى نیشتیمانیدایە.


له‌هه‌ولێر 11320 كه‌مئه‌ندام هه‌یه\nشیلان مسته‌فا جێگری به‌ڕێوه‌به‌ری (په‌یمانگه‌ی هانا) جه‌خت له‌وه‌ده‌كاته‌وه، كه په‌یمانگه‌كه‌یان له‌شاری هه‌ولێر تایبه‌ته به\nكورته‌باڵاكان به‌بێ جیاوازیی ره‌گه‌زی، په‌یمانگه‌كه‌یان چه‌ند به‌شێكی فێركاریی تێدایه له‌وانه: به‌شی دروومان ،كۆمپیوته‌ر، دارتاشی، ئه‌لیكترۆن، سیرامیك، كاری ده‌ستی، سه‌رتاشی، ماوه‌ی خوێندن و فێربوون له‌و په‌یمانگه‌یه‌دا ته‌نها نۆ مانگه، هه‌ر فێرخوازێك ئاره‌زووی هه‌ر به‌شێكی هه‌بێ ده‌توانێت كاری تیادابكات. هه‌رهه‌مووشیان به‌شێوه‌ى تیۆری و كرداری فێرده‌كرێن. بۆ هاتووچۆ پێكردنیشیان ئۆتۆمبێلی تایبه‌تیان هه‌یه. ئه‌و داواده‌كات ده‌رماڵه‌یه‌ك بۆ ئه‌و فێرخوازانه‌ی، كه له‌په‌یمانگه‌كه‌یاندا ده‌خوێنن له‌لایه‌ن حكومه‌ته‌وه دابینبكرێت. داواكاریی ئه‌وه‌شی هه‌بوو پاش ته‌واوبوونی خوێندنیان له‌و په‌یمانگه‌یه، ده‌زگایه‌كی كاریان (ورشه العمل) بۆ بكرێته‌وه.\nدڵشاد قادر سه‌رۆكی كۆمه‌ڵه‌ی كورته‌باڵاكان له‌شاری هه‌ولێر جه‌خت له‌وه‌ده‌كاته‌وه، كه ئه‌مان چوارسه‌د ئه‌ندامیان له‌هه‌ولێر هه‌یه كه تائێستا مووچه‌یان نییه. كاتێك سه‌ردانی په‌یمانگه‌ی رووناكی نابینایان ده‌كه‌یت له‌وێش، سدیق عوسمان به‌ڕێوه‌به‌ری په‌یمانگه باس له‌وه‌ده‌كات، كه په‌یمانگه‌كه‌یان له‌ساڵی (1980)دا دامه‌زراوه، تاكه په‌یمانگه بووه له‌شاره‌كانی كوردستان به‌موسڵ و كه‌ركوكیشه‌وه. له‌په‌یمانگه‌كه‌ی ئه‌ماندا، فێرخوازان له‌ته‌مه‌نی شه‌ش ساڵییه‌وه وه‌رده‌گیرێن، به‌مه‌رجێك نابینابن. له‌پاش ته‌واوكردنیان ره‌وانه‌ی قوتابخانه‌ی چاوساغانیان ده‌كه‌ن، ئه‌و ده‌ڵێت: "فێربوون له‌په‌یمانگه‌ی ئێمه‌دا له‌سه‌ر ده‌ستی زانایه‌كی فه‌ره‌نسی (لویس برایل)، ئه‌ویش به‌شێوه‌ی له‌وحه‌ی تایبه‌ت و بزمار بۆ وانه‌كانی كوردی و عه‌ره‌بی و ئینگلیزی، بۆ وانه‌ی بیركاریش له‌وحه‌ی (ئه‌باكۆس) به‌كارده‌هێنن، هه‌روه‌ها وانه‌یه‌كی تایبه‌تیشمان هه‌یه به‌مامه‌ڵه‌كردن له‌گه‌ڵ گۆچان."\nبۆ دابینكردنی كه‌لوپه‌لی په‌یمانگه‌ش، وه‌زاره‌تی كارو كاروباری كۆمه‌ڵایه‌تی هاوكارییان ده‌كات و ئه‌مان به‌پێچه‌وانه‌ی كۆمه‌ڵه‌ی كورته‌باڵاكان، ئۆتۆمبێلی گواستنه‌وه‌شیان هه‌یه، هه‌روه‌ها سه‌نته‌رێكی كۆمپیوته‌ر و ئینته‌رنێتی تایبه‌تیشیان هه‌یه كه سه‌ر به‌په‌یمانگه‌كه‌ی خۆیانه، مامۆستا ئه‌كره‌م كانی مامۆستای سه‌نته‌ره‌كه پێیوایه حكومه‌تی هه‌رێم به‌هاوكاریی كۆمپانیایه‌كی لوبنانی گرێبه‌ستیان ئه‌نجامدا، بۆ دانانی سه‌نته‌ره‌كه و له‌سه‌ر بودجه‌ی حكومه‌تی هه‌رێم دوو مامۆستای نابیناو مامۆستایه‌كی چاوساغیان ره‌وانه‌ی لوبنان كردووه، بۆئه‌وه‌ی جۆره شێوازێكی كۆمپیوته‌ری نابینایان بخوێنن و بۆ ماوه‌ی هه‌شت هه‌فته‌یه، ئێستا له‌و سه‌نته‌ره كۆمپیوته‌ر فێری نابینایان ده‌كرێت، ئه‌ویش فێربوونی به‌رنامه‌ی (GAWZ) كه به‌رنامه‌یه‌كی كۆمپیوته‌ری تایبه‌ته به‌نابینایان، هه‌روه‌ها جۆره ئامێرێكی تریشیان هه‌یه به‌ناوی (PAG MEAT) نابینایان ده‌توانن به‌ڕێگه‌ی په‌نجه لێخشاندنه‌وه ئه‌و پیتانه بناسنه‌وه كه‌له‌سه‌ر ئه‌و ئامێره هه‌یه.\nعه‌بدولقه‌هار حوسێن لێپرسراوی په‌یوه‌ندییه‌كان و ده‌سته‌ی باڵای نابینایان ده‌ڵێت: (نۆسه‌د ئه‌ندامی نابینامان هه‌یه، هه‌رچه‌نده له هیچمان كه‌م نییه، به‌ڵام وه‌كو خه‌رجی گیرفان ته‌نها سی هه‌زار وه‌رده‌گرین، داواده‌كه‌ین ئه‌م خه‌رجییه‌مان بۆ زیادبكرێت، هه‌روه‌ها زۆربه‌ی ئه‌ندامه‌كانیشمان شوێنی نیشته‌جێبوونیان نییه و له‌كرێدا نیشته‌جێن، هیوادارین شوێنی نیشته‌جێبوونیان بۆ دابینبکرێت.)\nره‌مزی یونس سه‌رۆكی ده‌سته‌ی باڵای كۆمه‌ڵه‌ی مافی بیركۆڵه‌كانی كوردستان ئاماری ئه‌ندامانی كۆمه‌ڵه‌ی كه‌مئه‌ندامانی خسته‌ڕوو، كه‌خۆی له 2100 بیركۆڵدا ده‌بینێته‌وه، ده‌ڵێت: (وه‌كو كۆمه‌ڵه به‌هیچ شێوه‌یه‌ك هاوكاریی نه‌كراوین و بگره له‌نێو بازاڕ و شه‌قامه‌كان سواڵیشیان پێده‌كرێت بۆ دابینكردنی بژێوی ژیانیان. داواكارین له‌حكومه‌تی هه‌رێم ئاوڕێک له‌بیركۆڵه‌كان بداته‌وه، له‌سه‌رووی هه‌مووشیانه‌وه كردنه‌وه‌ی نه‌خۆشخانه‌یه‌كی ده‌روونیی تایبه‌ت.)\nئیبراهیم ئه‌حمه‌د سه‌رۆكی كۆمه‌ڵه‌ی تالاسیما ده‌ڵێت: (450) ئه‌نداممان هه‌یه و به‌پێی پێویست كاریان بۆ نه‌كراوه.\nله‌لایه‌كی تره‌وه، ئیبراهیم عومه‌ریش سه‌رۆكی كۆمه‌ڵه‌ی كه‌ڕووڵاڵانی كوردستان ئاماری (1470) ئه‌ندامی كه‌ڕوڵاڵ ده‌خاته به‌رده‌ستمان، واشیدایه قه‌ڵه‌م كه تائێستا مووچه‌یان نییه، بۆیه ده‌ڵێت: (هیوادارین حكومه‌تی هه‌رێم له‌گه‌ڵ دابینكردنی مووچه، ئامێری بیستنی تازه بۆ كه‌ڕوڵاڵان دابینبكات.)\nمه‌سعود ئه‌نوه‌ر سه‌رۆكی كۆمه‌ڵه‌ی ژین بۆ په‌ككه‌وتوانی ده‌ست و پێ له هه‌ولێر، به (6000) شه‌ش كه‌مئه‌ندامی ده‌ست و پێی ده‌خه‌مڵێنێ و ده‌ڵێت: (راسته كۆمه‌ڵه‌كان زۆربه‌یان به‌پێی پێویست كاریان بۆ كراوه، به‌ڵام هێشتا كه‌موكوڕیمان زۆره)، بۆیه داواكاره كه‌مئه‌ندامانی ئه‌مانیش به‌قاڵبـی (مسند) هه‌یه، له‌گه‌ڵ سه‌رجه‌م كه‌لوپه‌له‌كانی كه‌مئه‌ندامی هیوا ده‌خوازن بۆیان دابینبكرێت.\nعه‌دنان حاجی كاكه به‌ڕێوه‌به‌ری راگه‌یاندنی په‌یوه‌ندییه‌كان له‌وه‌زاره‌تی كارو كاروباری كۆمه‌ڵایه‌تی پێیوایه، كه‌چاودێریكردنی كه‌مئه‌ندامان و جێبه‌جێكردنی داواكارییه‌كانیان، بۆ ئه‌وه‌ی هه‌ست به‌كه‌می خۆیان نه‌كه‌ن، كارێكی مرۆڤانه‌یه و پێویسته گرنگییه‌كی تایبه‌تییان پێبدرێت و له كۆمه‌ڵگه دانه‌بڕێن. بۆیه ده‌ڵێت: (ئه‌وه‌ی له‌تواناماندا بێت بۆ خزمه‌تكردنی سه‌رجه‌م که‌مئه‌ندامان درێغی ناكه‌ین، هه‌میشه خۆمان به‌خزمه‌تكاری ئه‌وان ده‌زانین، له‌به‌رنامه‌ی وه‌زاره‌ته‌كه‌شماندایه كه په‌یمانگه‌كان فراوانتربكه‌ین و هاوكاریی ته‌واوی كۆمه‌ڵه‌كانیش بكه‌ین بۆ زیاتر به‌ره‌و پێشبردنی كه‌مئه‌ندامان.)\nله‌مه‌وه بۆمان ده‌ركه‌وت كه كۆی گشتیی كه‌مئه‌ندامان له‌شاری هه‌ولێر 11320 كه‌مئه‌ندامه به‌بێ جیاوازی ره‌گه‌زی و زۆربه‌شیان مووچه‌یان نییه.


هەڵوێستی نوێی كۆمسیۆن لەبارەی ئەنجامدانی هەڵبژاردن لەوادەی خۆیدا: قورسە بەڵام مەحاڵ نییە\nكەمێك لەمەوبەر كۆبونەوەی سەركردە سیاسییەكان و سێ سەرۆكایەتییەكەی عێراق لەگەڵ سەرۆكی كۆمسیۆنی هەڵبژاردنەكان كۆتایی هات و سەرۆكی بەرەی توركمانی دەڵیت: كۆمسیۆن رایگەیاندوە، ئەنجامدانی هەڵبژاردن لەوادەی خۆیدا قورسە بەڵام مەحاڵ نییە.\nئاوێنە: ئەرشەد ساڵحی، سەرۆكی بەرەی توركمانی، لە راگەیەندراوێكدا وتی، كەمێك لەمەوبەر كۆبونەوەی سەركردە سیاسییەكان و سێ سەرۆكایەتییەكەی عێراق لەگەڵ سەرۆكی ئەنجومەنی كۆمسیارانی كۆمسیۆنی هەڵبژاردنەكان سەبارەت بە وادەی هەڵبژاردنی پێشوەخت، كۆتایی هات.\nسەرۆكی بەرەی توركمانی ئاشكراشیكردوە كە كۆمسیۆن پێی راگەیاندون ئەنجامدانی هەڵبژاردنەكە لەو وادەیەی دیاریكراوە قورسە ئەوەش بەهۆی بونی چەند ئالنگارییەك، بەڵام مەحاڵ نییە.\nبەرلەوە هەر ئەمڕۆ عالیە نوسەیف، پەرلەمانتاری دەوڵەتی یاسا، رایگەیاندبو، سەرلەبەیانی سبەی شەممە، مستەفا كازمی، سەرۆك وەزیرانی عێراق لەگەڵ لایەنەكان كۆدەبێتەوە بۆ دیاریكردنی وادەیەكی كۆتایی بۆ ئەنجامدانی هەڵبژاردنی پێشوەخت.\nوتبوشی، رەنگە مستەفا كازمی بیەوێت وادەی هەڵبژاردنەكە بگۆڕێت كە پێشتر مانگی حوزەیرانی ئەمساڵی بۆ ئەنجامدانی دیاریكردبو.\nئەوەش لەكاتێكدایە كە هەواڵب دواخستنی هەڵبژاردنەكان بەشێوەیەكی چڕ لە میدیاكانی عێراق بڵاودەبێتەوە، بەڵام دوێنێ وتەبێژی كۆمسیۆنی باڵای هەڵبژاردنەكان رەتیكردەوە كە ئەوان داوای دواخستنی هەڵبژاردنەكەیان بۆ مانگی ئەیلولی داهاتو كردبێت و وتیشی، ئامادەن بۆ ئەنجامدانی هەڵبژاردنی پێشوەخت لەو وادەیەدا كە دیاریكراوە.\nهەر ئەمڕۆش راوێژكاری مستەفا كازمی بۆ كاروباری هەڵبژاردن رایگەیاند كە دواخستنی هەڵبژاردنەكان بۆچونی هەندێك لە هێزە سیاسییەكانەو هەڵوێستێكی رەسمی نییەو جەختیشی كردەوە كە كۆمسیۆن بەگوێرەی ئەو وادەیە كارەكانی ئەنجامدەدات كە بۆ هەڵبژاردنی پێشوەخت دەستنیشان كراوە.


زانیاری نوێ لەسەر ئەو کەسە ئاشکرا بوو تەقەی لە پزیشکەکە کرد\n6/12/2018 - 19:29\nله شاری سلێمانی ته‌قه له پزیشكێك كرا\nوەزیری تەندروستی باس لە هێرشبەری رووداوی تەقەکردن لە پزیشکەکەی شاری سلێمانی دەکات و دەڵێت: ئەو کەسە پێشتر نەخۆشی پزیشکەکە بووە.\nرێکەوت حەمە رەشید، وەزیری تەندروستی لە ڵیدوانێکی رۆژنامەوانیدا راگەیاند: ئەو کەسەی لەو رووداوەدا تەقەی لە دکتۆر (كه‌مال ئه‌حمه‌د) کرد لە نۆرینگەکەی خۆی لە شەقامی ئۆرزدی شاری سلێمانی، نەخۆشی خۆی بووە پاساوەکەی ئەوە بووە بەهۆی نەشتەرگەرییەكی پزیشكەكەوە توشی نەخۆشی دیکە بووە.\nهەر ئەمڕۆ هاوسەری ئەو تۆمەتبارە ئاشکرای کرد کە د. کەمال بۆهۆی ئەنجامدانی نەشتەرگەریەکەوە بۆ هاوسەرەکەی بۆتە هۆی تووشبوونی بەنەخۆشیەکی قورس و ئەوش لە تۆڵەی ئەو نەشتەرگەریە و ئەو کارەی ئەنجامداوە.\nلای خۆشیه‌وه نەقیب سەركەوت ئەحمەد، وتەبێژی پۆلیسی سلێمانی رایگەیاند: ئەو تۆمەتبارەی تەقەی لە پزیشكەكەی شاری سلێمانی كرد، ئێستا لە بەڕێوەبەرایەتی گرتن و گواستنەوەی سلێمانی بەندكراوە و كەسوكاریشی دەتوانن سەردانی بكەن.\nسەبارەت بەوەی ئەو تۆمەتبارە لە وتەكانیدا چی وتووە، نەقیب سەركەوت گوتوویه‌تی: لای دادوەر قسەی لێوەرگیراوە و وتویەتی نەخۆشی ئەو پزیشكە بووم و غەدری لێكردووم و چاك نەبوومەتەوە و زەرەرم پێگەیشتووە، بۆیە ئەو كارەم كردووە.\nئێوارەی رۆژی 3 ئه‌م مانگه لە شەقامی ئۆرزیدباک کەسێک بە دەمانچە و بەمەبەستی کوشتن، تەقەی لە د. کەمال ئەحمەد سەعید کرد و بە سەختی بریندار بوو.


هەواڵ / کوردستان :: 20/11/2019 :: 275 جار بینراوە\nله به‌رامبه‌ر دیارینەکردنی کورسی بۆ پارێزگای هەڵەبجە لە پڕۆژه‌ى هه‌موارى هەڵبژاردنەکان، پارێزگاری هەڵەبجە له یاداشتێكدا داوا لە فراكسیۆنه‌كانى په‌رله‌مانى عێراق ده‌كات "بە ئەرکى مێژوویی خۆیان هەستن".\nئازاد تۆفیق، پارێزگاری هەڵەبجە لە یاداشتەکەیدا كه (ئەمڕۆ چوارشەممە 20ى تشرینى دووه‌مى 2019) بڵاویكردوه‌ته‌وه و وێنه‌یه‌كى بۆ دواڕۆژ نێردراوه رایگه‌یاندووه: لە پڕۆژەیاساى پێشنیارکراو بۆ هەموارى یاساى هەڵبژاردنەکان، کە لەلایەن سەرۆکایەتى کۆمار بە نوسراوى ژمارە 1/4/3531 لە 2019/11/7 ئاڕاستەى سەرۆکایەتى ئەنجومەنى وەزیران کراوە، هەروەها له سەرۆکایەتى ئەنجومەنى وەزیران بە نوسراوى ژمارە 10/1/3/10/38786 لە 2019/11/13 ئاڕاستەى ئەنجومەنى نوێنەرانى عێراق کراوە، لە هەردوو پڕۆژەیاسا پێشنیارکراوەکەدا پارێزگای هەڵەبجە لەبیرکراوە و ژمارەى کورسى هاوشێوەى پارێزگاکانى ترى عێراق بۆ دەستنیشان نەکراوە، هەروەها رۆژى 2019/11/19 کە ئەنجومەنى نوێنەرانى عێراق خوێندنەوەى بۆ پڕۆژە یاسەکە کرد و لەو بڕگەیەدا بەهەمان شێوە رەچاوى پارێزگای هەڵەبجە نەکراوە.\nده‌شڵێت: ئێمە لە پارێزگای هەڵەبجە بەناوى سەرجەم دانیشتوانى پارێزگاکە بەتوندى رەخنەى خۆمان ئاڕاستەى هەرسێ سەرۆکایەتیەکە دەکەین کە بەداخەوە لە ئاست چاوەڕوانى و ساڕێژکردنى نەهامەتیەکانى خەڵکى پارێزگای هەڵەبجەدا نەبوون.\nپارێزگاری هەڵەبجە داواش له ئەنجومەنى نوێنەرانى عێراق بە سەرجەم فراکسیۆن و پێکهاتەکانەوە دەکات کە لەکاتى خوێندنەوەى دووەم، "بە ئەرکى مێژوویی خۆیان هەستن بەرامبەر بە پارێزگای هەڵەبجە و خوێنى شەهیدان و هەستى کەسوکارى قوربانیان و هاووڵاتیانى پارێزگاکە و لەوبڕگەیەدا بە یەکدەنگى هەڵەبجە وەک پارێزگایەکى سەربەخۆ بناسێنن و پشکى خۆى بۆ دیارى بکەن".\nهاوكات داواش لە سەرۆکایەتى کۆمار و سەرۆکایەتى ئەنجومەنی وەزیران دەکات بۆ ئەوەى هەڵەى هاوشێوە دووبارە نەبێتەوە، ئەوا ئەو رێکارە ئیداریانەى پێویستە بۆ سەرپێخستنى پارێزگاکە تەواوبکەن بەمەبەستى بەجێهێنانى ئەرکى سەرشانیان بەرامبەر پارێزگاکە و ئاسودەکردنى رۆحى شەهیدان و ساڕێژکردنى کەمێک لە ئازارەکانى کەسوکارى قوربانیان و خەڵکى پارێزگاکە.


جیلی atlas proی ڕاگەیاند – ئۆتۆمبێل\nسەرەتاڤیدیۆجیلی atlas proی ڕاگەیاند\nلە بەرواری 2020/02/03 لە 12:06 pm\nكۆمپانیای جیلی كە لە لایەن وڵاتی چینەوە خاوەندارێتی دەكرێت، بەرهەمێكی نوێی ڕاگەیاند، كە پەرە پێدراوی نەوەیەكی نوێی جیلی ئیمگراندە و ناوی atlas proی لێنراوە.\nئۆتۆمبێلە چینییەكە، ڕووكارێكی سەرنجڕاكێشی بە درێژی 4.53م و فراوانی 1.83م و 1.71م بەرزیی هەیە، كە قەبارەی تایەكانی 20 ئینجە ولە ڕێی سیستمێكی ئەلكترۆنی چاودێری كەم و زیادی هەوای تایەكان دەكات و بان پانۆرامییە.\nناوەوەی ئۆتۆمبێلەكە نوێترین پرۆگرامە تەكنەلۆجییەكانی تێدا بەردەستە و دوو شاشەی هەستوەری تێدایە كە لە ڕێی دەنگەوە فەرمان وەردەگرن و كارەكان جێبەجێی دەكەن.\nهاوكات سیستمی ئاگاداركردنەوەی لایەنی پەیوەندیداری تێدایە لە كاتی تووش بوون بە ڕووداوی نەخوازراو دەتوانرێت ئاگاداری بداتە لایەنە فریاگوزارییەكان بۆ بەهاناوەچوون، تەواوی لاكانی ئۆتۆمبێلەكەش كامێرا ڕێژكراوە.\nئۆتۆمبێلە نوێكەی جیلی، بە هەردوو سیستمی هەڵسوڕێنەری تەگەری دوانی و چوارییە .\nئەم ئۆتۆمبێلە نوێیە، بۆ بازاڕەكانی ئاسیاو ئەوروپا بەرهەم هاتووە و بە دوو جۆر بزوێنەری بەنزین بە قەبارەكانی 1.5 لیتر بە توانای 177 ئەسپ و تۆربۆ 1.8 لیتر بەردەست دەبن كە گێڕ بۆكسێكی 7 نمرەییان بۆ دانراوە.


ناوچەى سەوزایى لەپاشەکشەى بەردەوامدایە\nوتەبێژى وەزارەتى کشتوکاڵى عێراق ڕایگەیاند، نزیکەى 50%ى ڕووبەرى وڵات بەدەست کێشەى بەبیابان بوونەوە دەناڵێت و چەند ناوچەیەکى شارى بەغداش بەهۆى کەمى سەوزایی و نالەبارى کەشوهەواکەى بەتایبەت لاى ناوچەى ڕەسافە شیاوى نیشتەجێ بوون نەماوە.\nحەمید نایف، وتەبێژى وەزارەتى کشتوکاڵى عێراق (31ى ئایارى 2021) بەڕۆژنامەى سەباحى فەرمى ڕاگەیاند، نزیکەى 20 بۆ 30% لەڕوبەرى گشتى وڵات بەپلەى جیاجیا بەرەو بەبیابان بوون دەچێت.\nئاماژەى بۆ ئەوەش کرد، بەرەنگاربوونەوەى بەبیابان بوون لەڕێگەى برەودان بەکشتوکاڵ و چاندنى پشتێنەى سەوز پێویستى بەپارەیەکى زۆر و پلانێکى نیشتیمانى و ستراتیژى ڕوونى دەوێت و لەئێستاشدا وەزارەت دەرماڵەى پێویستى بۆ ئەوە لەبەردەستدا نییە.\nئاماژەى بۆ ئەوەش کرد، بارودۆخى شارى بەغدا بەهۆى کەمى سەوزاییەوە بۆ نیشتەجێ بوون شیاو نییە، بەتایبەتى لەناوچەى ڕەسافە کەشوهەوایەکى لەبارى نییە.\nنایف هۆکارى زۆربوونى کێشەى بەبیابان بوون بۆ کەمى ئاو و بارانبارین و گلدانەوەى گەرمى دەگەڕێنێتەوە و دەشڵێت، بەبیابان بوون و گەردەلولى خۆڵین کاریگەرى لەزۆربەى پارێزگاکان کردووە بەتایبەت پارێزگاکانى خورئاواى وڵات بەو پێیەى زیاتر بەهۆى ڕووبەرێکى زیاترى بیابانەوە ڕووى لەو ناوچانەیە.\nلەبارەى ژمارەى مێرگ و زۆنگەکانەوە بەتایبەت لەناوچە دوورە دەستەکانەوە ئەو بەرپرسە باڵایەى وەزارەتى كشتوكاڵ باسى لەوەش کرد، ژمارەیان دەگاتە 45 و زۆربەیان دەکەونە سنورى پارێزگاى ئەنبارەوە، ئەوەش پاڵپشتیەکە بۆ هەلى کار و داهاتێکى ئابوورى بەڵام لەساڵانى ڕابردوودا لەلایەن داعشەوە زیانى زۆریان پێگەیەنراوە و لەئێستادا نزیکەى 20 یان ماونەتەوە.\nوتەبێژى وەزارەتى کشتوکاڵى عێراق ئەوەشى خستووەتە ڕوو، وەزارەتەکەیان لەساڵى 2005ەوە پڕۆژەى گرنگیدان و گەشەدانى بەزۆرنگ و مێرگەکان بەڕووبەرى 200 بۆ 800 دۆنمداوە و جۆرەها دارو نزیکەى 7 ملیۆن شەتڵى تیادا ڕواندووە کەبەرگەى سەختى ئاو و هەوا دەگرن و بوونەتە پشتێنەیەکى سەوزایى.\nڤیدیۆ؛ کشتوکاڵى عێراق و هەرێم ڕێککەوتن\n2021.05.31 - 21:43\nزۆرترین رێژەى توشبوون بە کۆرۆنا لە سلێمانى تۆمارکرا\n2021.06.13 - 16:18\nپارتی و یەكێتی دابەشبوونەكانیان دەبەنە بەغدا\n2021.06.12 - 22:22


روسیا گەورەترین مانۆری سەربازی ئەنجام دا\n2018-09-11 [07:37 AM]\nئه‌مڕۆ سێشه‌ممه 11/9/2018 وه‌زاره‌تی به‌رگری رووسیا رایگه‌یاند: "گه‌وره‌ترین مانووری سه‌ربازی به‌ناوی مانۆڕی (رۆژهه‌ڵات - 2018) كه به گه‌وره‌ترین مانۆڕ داده‌نرێت له مێژووی نوێی سوپای رووسیادا له 37 ساڵی رابردوودا به سه‌رپه‌رشتی سێرگی شۆیگۆ وه‌زیری به‌رگری ده‌ستیپێكرد".\nوه‌زاره‌تی به‌رگری رووسیا له پێگه‌ی ئه‌لیكترۆنی خۆیه‌وه ڤیدیۆی ده‌ستپێكردنی مانۆڕه‌كه‌ی له‌وپه‌ڕی رۆژهه‌ڵاتی رووسیا بڵاوكردووه‌ته‌وه كه ده‌یان هه‌زارسه‌رباز و كه‌رتی سه‌ربازی و كه‌ره‌سته‌ی سه‌ربازیی تێدا به‌كارده‌هێنرێت".\nله ڤیدیۆكه‌دا ژماره‌یه‌كی زۆری تانك و فڕۆكه‌ی شه‌ڕكه‌ر و كه‌شتی جه‌نگی و سیستمی به‌رگری ئاسمانی ده‌بینرێن كه له مانۆڕه‌كه‌دا به‌كارده‌هێنرێن.\nپێشبینی ده‌كرێت مانۆڕه گه‌وره‌كه له ئه‌مڕۆ سێشه‌ممه‌وه تا ماوه‌ی هه‌فته‌یه‌ك به‌رده‌وام بێت و 297 هه‌زار سه‌رباز و 1000 فڕۆكه‌ی جه‌نگی و 36 هه‌زار كه‌ره‌سته‌ی جه‌نگی جۆراوجۆر و 80 كه‌رتی سه‌ربازی ده‌ریاوانی به‌شداریی تێدا بكه‌ن.\nله به‌یاننامه‌كه‌ی وه‌زاره‌تی به‌رگری رووسیادا ئاماژه به‌وه‌كراوه "له مانۆڕی (رۆژهه‌ڵات - 2018) زیاتر له 6 هه‌زار سه‌رباز به سێ پیكهاته و دوو یه‌كه‌ی سه‌ربازی له ده‌ره‌وه‌ی هێزی په‌ڕه‌شوتوانی به‌شدارن".\nوه‌زاره‌تی به‌رگری رووسیا ده‌ڵێت: "ئه‌و پێكهاتانه له ئاسمانه‌وه به‌شداریی له پرۆسه‌ی چاودێركردن ده‌كه‌ن له‌و ناوچانه‌ی پرۆسه سه‌ربازییه‌كانی تێدا به‌رێوه‌ده‌چێت. جگه له‌وه‌ش 10 پێكهاته‌ی دیكه‌ی فڕۆكه‌وانی وه‌ك (ئایرۆن - 3 و ئایرۆن - 10) له یه‌كه‌كانی فڕۆكه‌ی بێ فڕۆكه‌وان سه‌ر به هێزی په‌ڕه‌شوتوانی به‌گه‌ڕده‌خرێن".


سەفەری وەزیری دەرەوەی سوید بۆ تاران چ ئامانجێک دەپێکێ؟ - Radio Sweden Kurdish - رادیۆی سوید Radyoya Swêdê | Sveriges Radio\nسەفەری وەزیری دەرەوەی سوید بۆ تاران چ ئامانجێک دەپێکێ؟\nبڵاو کرایه‌وه torsdag 30 januari 2014 kl 14.44\nکارل بیلد وەزیری دەرەوەی سوید ئەم دووشەممەیەی بێت، سەفەری ئێران دەکا و چاوی بە هاوتای ئێرانیی خۆی دەکەوێ. بیلد هیوادارە بتوانێ ڕەخنەکانی خۆی لە کۆماری ئیسلامی بێنێتە گۆڕێ و هاوکاتیش لێی ڕوون بێتەوە کە ئاخۆ ئێران بەڕاستی دەیەوێ کرانەوەیەک لە سیاسەتی خۆیدا پێکبێنێ؟\nکارل بیلد وەزیری دەرەوەی سوید دەڵێ لە لایەن ئێرانییەکانەوە داوایەک بۆ گەشەی پێوەندییەکان و کرانەوە بەرەوڕووی جیهانی دەرەوە هەیە. ئەوان حەز دەکەن کە پەرە بە دیالۆگ بدەن و ئێمەش حەز دەکەین بزانین هۆکار و ناوەرۆکی ئەم حەزە چییە.\nکارل بیلد لە ڕۆژی دووشەممەی هەفتەی داهاتووەوە تا پێنجشەممە لە تاران دەبێ و بەر لە هەمووشتێکیش دەیەوێ چاوی بە وەزیری دەرەوەی کۆماری ئیسلامی محمدجواد ظریف بکەوێ. کارل بیلد دەڵێ هەڵبەت نابێ چاوەڕوانییەکی زۆرمان لە تاکە دیدارێک لەگەڵ تاکە وەزیرێکی دەرەوە هەبێ بەڵام دەکرێ ئەمە بە بەشێک لەو چاوپێکەوتنە جۆراوجۆرانە لەگەڵیان ببینرێن. ئامانجمان لەو سەفەرە ئەوەیە کە ڕەنگە بتوانین ئەوانەی دەیانەوێ ئاڵوگۆڕ لە سیاسەتی ئێراندا پێکبێنن هان بدەین و تەشجیعیان بکەین.\nناوەرۆکی وتووێژەکان ئەوەندەی ڕاگەیەنراوە لە پلەی یەکەمدا بەرنامەی وزەی ناوکیی ئێران دەگرێتەوە. لە مانگی نۆڤەمبەری ڕابردوودا ڕێککەوتننامەیەک لەگەڵ ئێران واژۆکرا کە بە پێی، دەبێ کۆماری ئیسلامی بەشێک لە بەرنامە ئەتۆمییەکانی خۆی ڕاگرێ تا گەمارۆ نێونەتەوەییەکانی لەسەر سووک بکرێتەوە. بەدوای ئەم ڕێککەوتنەدا بوو کە وەزیری دەرەوەی ئیتالیا سەردانی ئێرانی کرد. باس لەوەش دەکرێ کە سەرۆکی کاروبااری دەرەوەی یەکێتیی ئەورووپا کاترین ئەشتۆنیش بەمزووانە سەردانی تاران دەکات.\nکارل بیلد وێدەچێ نەتوانێ چاوی بە سەرکۆمار حەسەن ڕووحانی بکەوێ بەڵام هیوای ئەوە دەخوازێ کە بتوانێ ئەو ڕەخنانەی پێشتر سوید لە ئێران هەیبوون لە چاوپێکەوتنەکانیدا بێنێتە گۆڕێ. بیلد دەڵێ ئێمە گفتوگۆیەکمان لەسەر مافی مرۆڤ دەستپێکردووە و سوید یەکێ لە دەستپێشخەرانی هێنانەگۆڕی ئەم ڕەخنانە بووە و لایەنی ئێرانیش بە جوانی ئاگادارە لەوەی ئێمە ئەم ڕەخنانە باس دەکەین.\nسەفەری کارل بیلد بۆ تاران لە ناو کوردەکانی سوید و چالاکانی سیاسی و کۆمەڵایەتیدا کاردانەوەی جۆراوجۆری لێکەوتۆتەوە. عەلی ئاشناگەر بەتەواوی دژی هەر سەردانێکی کاربەدەستانی وڵاتانی ئەمریکایی و ئەورووپاییە لە ئێران و دەڵێ ئەمە دڵخۆشکردنێکی ساویلکانەیە بە مەیلی بەدرۆی ئێران لەسەر سیاسەتی کراوەبوونی.\nکەماڵ گروێسی دەڵێ سوید دەبێ هەروەک پێشوو لەسەر ڕۆڵی خۆی بۆ هاندانی کۆماری ئیسلامی لە کراوەبوونی بەردەوام بێ. کارل بیلد دەتوانێ و دەبێ باسی ستەمی حوکومەتی ئێران بکا و ئەو هەزاران هاووڵاتییە ئێرانییەش بە نموونە بێنێتەوە کە لەبەر زوڵم و زۆری ڕژێم، وەک پەنابەر لە وڵاتەکەی خۆی دەژین.\nتاهیر خالیدی سوودێکی زۆر لەو پێوەندییەی ڕۆژئاوا و کۆماری ئیسلامیدا دەبینێ. ئەم دیدارانە نایەڵێ ئێران ببێتە کۆریای باکوور. خەڵک زیاتر چاووگوێیان دەکرێتەوە و دەرفەتی خۆڕێکخستن پەیدا دەکەن و هیچ نەبێ ئەو گوشارە شانهەڵتەکێنەی گەمارۆکان خسستوویەتە سەر خەڵک کەمدەکاتەوە و ڕەنگە نەیهێڵێ.


شیکاران دەڵین شیانی ئەردوغانێکی نەرمتر نییە\nشیکاران دەڵین ؛ سەرکەوتنی رەجەب تەیب ئەردوغانی سەرۆکی تورکیا لە هەڵبژاردنەکەدا، دەسەڵاتێکی نوێ و بگرە بە هێزتری پێدەدات و دەشێت پێگەی ئەو پیاوە تورکە دەسەڵاتدارە بەهێزبکات و رێوشوێنێکی توندتر پیادەبکات بەرامبەر مەسەلەکانی بگرە هەر لە شەرکردن لە دژی ملیتانانی کوردی هەتا دەگاتە سیاسەتی دەرەکی وڵات. بەگوێرەی دەستورە نوێیەکە رابەری هەڵبژێردراوی تورکی گەورەترین دەسەڵاتی دەبێت لە ماوەی نیو سەدەدا ئەوەی وەک سەروک ئەردوغان دەڵێت ئاماژەی حوکمڕانییەکی تەواوی سەر تا پایی دەبێت.\nنەیارانی ئەردوغان مەترسی هاتنەگۆڕی سیستمێکی ئۆتۆکراسیان بۆ وڵات هەیە.\nهاوکات پارتی دەسەڵاتداری داد و گەشەپێدان ی سەرۆک ئەردوغان کۆنترۆڵی زۆرینە لە پەرلەمانیش دا دەکات ، ئەمەش بە یارمەتی مە هەپە ی هاوپەیمانەکەی واتا بزوتنەوەی نەتەوەپەرست کە گروپێکی راستڕەوی توندە و پێدەچێت پێداگری لەسەر هەڵوێستە توندەکانی خۆی بکات.\nهەروەها رەجەب تەیب ئەردوغان دەتوانێت وەبیر ئەوانەی بێنێتەوە ،ئەوانەی گومانیان لە دەسەڵاتی هەبوو یان پێیان وابوو کە ئەردوغان سازش دەکات ، بەڵام رەجەب تەیب ئەردوغان توانی لە یەکەمین خولی دەنگدانەکەدا رێژەی لەسەدا 52.6 ی دەنگەکان بەدەست بێنێت ، کە رێژەی دەنگەکانی لە ساڵی 2014 زیاتر بوو.\nجانا جەبور پرۆفیسۆری زانستی سیاسی لە زانکۆی po لە پاریس دەڵیت لە سایەی بەدەستهێنانی ئەم شەرعیەتە سیاسیەوە، رەجەب تەیب ئەردوغان دەرئەنجام سیستمی سەرۆکایەتی دادەمەزرێنێت و توانایەکی سیاسی رەهای لە سەر ئاستی نیشتمانی و نێونەتەوەیی دەبێت.


ئایا دیاردەی خۆبەکەمزانین دیاردەیەکی کەلتورییە؟ | کوردستان تایمز - Kurrdistan Times\nدیاریدەی خۆبەکەمزانین یان خۆبەگەورەترزانینی تاکەکان بەرامبەر یەکتر دیاردەیەکی بڵاوی ناو هەمو کۆمەڵگەکانی مرۆڤایەتییە، کە لە ژیانی رۆژانەدا بە چەندین جۆر و شێوە خۆی دەنوێنێت. دەرونی مرۆڤ پێکهاتەیەکی زۆر ئاڵۆزە و بونی گرێی جوراوجۆری دەرونی لای مرۆڤ شتێکی نائاسایی و شەرمهێنەر نییە، بەڵکو بەشێکی ئاسایی پێکهاتەی دەرونیی مرۆڤە. هەمو مرۆڤێک بە هۆکارەکانی پێکهاتەی بایۆلۆژی و جەستەیی، ژینگەی پەروەردەیی و روداوە کاریگەرەکانی ژیانی بەشی خۆی گرێ دەرونی بۆ دروستدەبێت. ئەمە کاتێک دەبێتە کێشە کە گرێکە بە هەر هۆکارێک بێت، ئاڵۆزتر دەبێت، بەمەش نەک تەنها کەسەکە، بەڵکو کۆمەڵگەش گرفتار دەکات.\nدەرونناسی نەمساوی ئەلفرێد ئادلەر بونی ئاڵۆزی گرێی دەرونی تەنها بە زیان بەخش نابینێت، بە بۆچونی ئەو گرێیی دەرونی دەتوانێت زۆر جار بۆ کەسەکە و کۆمەڵگەش بە سود بگەڕێتەوە. ئەو بۆچونی وایە، کە فەزڵی گەورەی بەشێکی سەرکەوتن و پێشکەوتنە مەزنەکانی مرۆڤایەتی بۆ کەسانی خاوەن کێشەی ئاڵۆزبونی گرێی دەرونی خۆبەکەمزانین دەگەڕێتەوە، چونکە کەسانی خاوەن ئەم کێشەیە هەمیشە لە ڕێگەی هەوڵی بەدەستهێنانی سەرکەوتن و دەستەڵات هەوڵی قەرەبوکردنەوەی هەستکردن بەبچوکینینی خۆیان دەدەنەوە. ئاڵۆزبونی گرێی دەرونی و هەستی خۆبەکەمزانین بەتەنها بەس نییە بۆ سەرکەوتن یانیش گەیشتن بە دەستەڵات، ئەگەر کەسەکە بەهرەیەکی سروشتی سەروئاسایی نەبێت. بە هەمان شێوە مەرجیش نییە کە هەمو کەسێکی سەرکەوتو یان دەستەڵاتدار، دەبێت کێشەی ئاڵۆزبونی گڕێی دەرونی هەبێت.\nدەرهاوێشتەکانی ئەم کێشەیە بە شێوەیەکی بنەڕەتی خۆیان لە لەدەستدانی هاوسەنگی لە تێگەیشن و هەڵسەنگاندنی خود و دەوروبەر بەرجەستە دەکەن و کاریگەری راستەخۆ لە سەر دەربرینی هەستی رۆژانەی کەسەکان دادەنێت. هەمو مرۆڤێکی ئاسایی بەشی خۆی پێویستی بە دەربرنی هەستە بنەڕەتییەکانی وەکو ترس، گومان، متمانە، خۆشەویستی و ڕق هەڵگرتن هتد هەیە، بەڵام کاتێک کەسێک کۆنترۆلی هاوسەنگی لە دەربڕینی هەستەکان لەدەستدەدات و هەمو شتێک بەڕەهایی یان نزیک لە رەهایی دەبینێت، ئەوە دەکرێت وەکو ئاماژەیەک بۆ بونی ئالۆزیی گرێ دەرونی بخوێنرێتەوە. ئەمانە دەکرێت لە ڕێگەی دەڕبرین و هەڵسوکەوتی رۆژانەیان بناسرێنەوە. بۆ نمونە هەوڵی زەقی سەرنجراکێشانی دەوروبەر، هەوڵی زەقی بەدەستهێنانی ئیعجابی دەوروبەر، متمانەبەخۆبونی یان بەخۆنەبونی لەرادەبەدەر لە خەسڵەتە هەرە دیارەکانی کەسانی خاوەن ئەم کێشەیەن، کە لە زۆر حاڵەتدا سەردەکێشت بۆ نارسیزم. ئەوانەی دەتوانن لە ڕێگەی سەرکەوتنی کەسیی لە بوارەکانی ئابوری و زانستی، هونەری، فەرهەنگی و خوێندن و رۆشنبیری تۆمار بکەن، دەتوانن لەو ڕێگەیەوە تا ئاستێک قەرەبوی ناهاوسەنگی هەستەکانیان بکەنەوە. کێشەی زۆربەی ئەم کەسانە بەڵام ئەوەیە، کە هەمىشە پێویستیان بە سەکۆیەکە کە تیایدا خۆیان نمایش بکەن، سەرەنج راکێشان و ئیعجابی رادەبەدەری دەورەبەر رابکێشن. ئەمە ناودەنێن کۆمەڵەی یەکەم. کۆمەڵەی دوەم ئەو کەسانەن، کە دەیانەوێت لە ڕێگەی گەیشتن و پەىڕەوکردنی راستەوخۆی دەستەڵات، قەرەبوی هەستەکانیان بدەنەوە. بە هۆی جیاوازی توانا و بەهرەی کەسەکان لەلایەک و پێگەی ئابوری و کۆمەڵایەتی لە لایەکی تر، هەر کەسەو بە پێی ئاستێک دەچێتە ناو تۆری پەیوەندییەکانی دەستەڵات. رویداوە و رودەدا کە کەسێکی کۆمەڵەی یەکەم بە سودوەرگرتن لە سەرکەوتویی لە بوارەکەی خۆی، پێگەی خۆی بگوازێتەوە بۆ ناو کایەکانی دەستەڵات. تۆری پەیوەندییەکانی دەستەڵات هەمو ئەو شوێنەنانە دەگرێتەوە کە دەستەڵات تیایدا پەىڕەودەکرێت، جا قوتابخانە، زانکو، فەرمانگەیەکی ئاسایی، حزب، کۆمپانیا، ڕێکخراو، پارلەمان یان مزگەوت بێت. خەسڵەتە دیارەکانی ئەو کەسانە ئەوەیە، کە هەمىشە گوێڕایەڵی و سەرنجی رەهای خوارەوەی خۆیان دەوێت و گوێڕایەڵی ڕەهای سەروی خۆیانن. ناتوانن هیچ هاوسەنگییەک لەنێوان هەستەکانی وەکو ترس و گومان و متمانە هتد رابگرن، هەمیشە لە ترس و گومانی بەردەوامدان بەرامبەر دەوروبەر، متمانە بە هیچ شتێک و کەسێک ناکەن. هەمیشە پشتراستکردنەوەی دەرووبەریان دەوێت. بەهای خۆیان لە بەهای دەستەڵات و پێگەکەیان وەردەگرن. بچوکترین دەرفەت دەقۆزنەوە بۆ نماییشکردن و پشاندانی دەستەڵات. کاتێک ئەم کەسانە هەست بە مەترسی لەدەستانی سەرنجراکێشان و ئیعجابی دەوروبەر یاخود دەستەڵات دەکەن، دەکەونە دۆخی دڵەراوکێی بەردەوام، بەشێکی کەمیان گرفتاری کێشەی نامۆبونی کۆمەڵایەتی دەبن، بەڵام بەشە زۆرەکەیان گڕێی دەرونیەکانیان بەتەواوی ئاڵۆز دەبێت، بەو هۆیەش بە بچوکترین رەخنە و تێبینی بریندار دەبن و رقێکی قوڵ هەڵدەگرن، کە وەکو ژەهر دەرخواردی کۆمەڵگە و کایەی گشتیی دەدەن، هۆکارەکەشی دەگەڕێننەوە بۆ کەلتور.\nئایا ئەوە هیچ پەیوەندییەکی بە کەلتورەوە هەیە؟\nپێش ئەوەی بچینە سەر رۆڵی کەلتور، پیویستە ئاماژە بە بۆچونی زانایانی دەرونناسی بکەینەوە کە دروستبونی هەستی خۆبەکەمزانین پێش هەمو شتێک دەگەڕێننەوە بۆ گرێیە سەرەتایییەکانی سەردەمی منداڵیی، کە تێیدا منداڵ بەهۆی ئەوەی هەمیشە چاوی لە دەستی گەورەکانە، یارمەتی و پشتگیری بکەن، هەستی خۆبەبچوک یان کەمبینینی بەرامبەر گەورەکان بۆ دروستدەبێت. ڵەبەر ئەمەش دامەزراوەی خێزان و دەوروبەری کۆمەڵایەتی وەکو یەکەم وێستگەی پەروەردەیی رۆڵی سەرەکی دەبینن لە خاوکردنەوەی یان زیاتر ئاڵۆزکردنی گرێ دەرونییەکان. وەکو پپێویستییەکی باسەکە بە تیشکخستنە سەر ڕوڵی کەلتور لە سەر پەروەردەی منداڵیەوە دەستپێدەکەین.\nبۆچونێکی باو هەیە کە پێیوایە کەلتور لە هەر یەکێک لە وێستگەکانی پەرەوەردەی منداڵ تا تەمەنی لاوێتی رۆلێکی ناوەندی دەگێرێت، چونکە هەمو هەڵسوکەتێک و رێنمایی پەیوەست بە سزا و پاداشت، رێپێدراو و قەدەغەکانەوە هتد بە ناوی کەلتورەوە پاساودەدرێت و رەوایەتییان پێدەدرێت. بەڵام ئەو بۆچونە تەنها کاتێک دروستە، کە تێگەیشتن و تێروانینمان بۆ کەلتور زۆر تەسک بێت و کەلتور وەکو سیستەمێکی ئەوتۆنۆمی تەواو و گشتگیر و نەگۆڕ و بەروی کەلتورەکانی تردا داخراو پێناسە بکەین. لە ئێستادا هیچ کەلتورێکی داخراو بە روی دەرەوە نییە، واتە سیستەمە کەلتورییەکان هەمیشە لە گۆڕانکاریی بەردەوامن، بەپێی هەلومەرجی کۆمەڵایەتی و سیاسی و ئابوری هەر کۆمەڵگەیەک، باوەڕ و رەگەز و ئامراز و کۆدەکانی خۆی دەگونجێنێتەوە، بەو هۆیەشەوە هەر کەلتورێک بۆ هەر بابەتێک دەکرێت لە یەک کات و شوێندا چەندین رێگەی جیاوازی پەروەردە و ڕێپیشاندان و چارەسەری هەبێت، دەکەوێتەوە سەر کەسەکان کام لە ڕێگەکان هەڵدەبژێرن.\nلەو روانگەیەوە هیچ کەلتورێک هیچ دایک و باوکێک ناچار ناکات لە پێدانی سۆز و خۆشەویشتی، بەکارهێنانی توندوتیژی و سەرکوتکاری، سزا و پاداشت، هاندان و شکاندنەوە، پێزانین یان نەزانینی سەرکەوتنەکانی منداڵەکانیان، کەمتەرخەمی یان زیادەرۆیی بکەن، ئەوە زیاتر پەیوەستە بە باری دەرونی و ئاستی هۆشیاری دایک و باوک، نەک کەلتور خۆی. لە خوێندنگە و زانکۆکانیش بە هەمان شێوە، کەلتور هیچ مامۆستایەک ناچار ناکات، بە شێوەیەکی زیاد لە پێویست توندوتێژ یان نەرم بێت لەگەڵ قوتابی و خوێندکار. هەڵسوکەوتی مامۆستاکە پێش هەموشتێک ڕەنگدانەوەی باری دەرونی و ئاستی هۆشیاری خۆیەتی، ئەگەر باری دەرونی مامۆستایەک خۆی هاوسەنگ بێت، ئەوە دەتوانێت سەرەرای کەموکورییەکانی سیستەمی پەرەوەردە و خوێندن، باشترین و هاوسەنگترین نمونە پێشکەش بە فێرخوازەکان بکات. رۆڵی کەلتور لە خۆیدا بۆ سەر دروستکردنی بنەماکانی کەسایەتی تاک مەرجدارە، بەو واتایەی ئەوەی رۆڵی گەورە دەگێرێت بەشێکی گوتاری کەلتورییە، کە ئەویش تەنها بەشێکە لە کەلتور نەک کەلتور هەموی. گوتارەکانی کەلتوری رۆلێکی سەرەکی دەبینن لە پێدان و دانانی بەها و مانا بە ڕەفتار و هەڵسوكەوت و ئاكار و ڕەوشت و كردەوەکان. کاتێک تاکێک بە هۆکاری ناتەندروستی پەروەردەییی خێزانی و قوتابخانە گرێی دەرونی بڕوابەخۆبونی بەرەو ئاڵۆزبون دەچێت، دەکەوێتەوە سەر گوتارەکانی کەلتوری رۆژانە کە تا چەند گرێکان ئالۆزتر دەکەن یان خاویان دەکاتەوە.\nگوتاری کەلتوری خۆی لە گوتاری رۆژانەی کایەکانی ژیانی گشتی وێنەدەکات. بە هۆی گەیشتنیان بە زۆرترین کەس، لە ئێستادا کایەکانی سیاسی و رۆشنبیری و ئاینی گرنگترین کایەکانی بەرهەمهێنانی گوتاری کەلتورین لە هەرێمی کوردستان. هەر یەکێک لەو کایانە بە لۆژیک و پاڵنەری جیاواز تێگەیشتن و بینینی خۆیان بۆ پرسە کەلتورییەکان بەیان دەکەن و لە رێگەیەوە مانا و بەها دەبەخشنە ڕەفتار و هەڵسوكەوت و ئاكار و ڕەوشت و كردەوەکانی تاک و کۆمەڵگە. لە سەکۆیەکانیان بە پێی هۆشیاری و تێگەیشتن و بەرژەوەندییەکانیان پێناسەی سەرکەوتن و شکست، باش و خراپ، ماف و ئەرک، بەسود و بێسود، پێشکەوتو و دواکەتو هتد بۆ تاک و گروپەکانی ناو کۆمەڵگە دەکەن.\nئەگەر بۆ نمونە لە کایەی سیاسییەوە دەستپێبکەین، دەتوانین بە چەند نمونەیەکی زیندوی رۆژانە ئاماژە بە دەرکەوتەکانی ئەم دیاردەیە بکەین. کاتێک بەرپرسێکی سیاسی، جا لە بەرەی حوکمڕان بێت یان ئۆپۆزیسیۆن، کۆمەڵگە دابەشی سەر دو بەرەی رەهای قوربانی و جەللاد، باش و خراپ، گەندەڵ و پاک، نیشتیمانپەروەر و گێرەشێوێن هتد دابەشدەکات، ئەوە هەمان شت دەکات، کە مەلایەکی مزگەوتێک دەیکات، کاتێک کۆمەڵگە بە شێوەیەکی ڕەها بەسەر باش و خراپ، بەڕەوشت و بەدڕەوشت، ئیماندار و کافر هتد. دابەشدەکات. کاتێک رۆشنبیرێکی کورد، بچوکترین روداوی رۆژ یان قسەی بەرپرسێک یان مەلایەک دەکاتە بەهانە، بۆ ئەوەی هەستی خۆبەکەمزانینی خۆی بەسەر کەلتور و کۆمەڵگەدا بەتاڵ بکاتەوە و مۆری دواکەوتویی بەسەر کەلتوری کوردییدا دەدات، ئەوە بێ هیچ گۆمانێک خاڵە لێکچوەکانی زیاترە لە خاڵە جیاوازەکانی لەگەڵ بەرپرس و مەلای ئاماژەپێدراو، بە لایەنی کەمەوە ئەوەی پەیوەندی بە هەستی خۆبەکەمزانینەوە هەیە. کاتێک گوتاری میدیای دەبێتە چەقی گواستنەوەی ئەم گوتارە ناهاوسەنگە، ئەوە بەڵگەی ئەوەیە کە ئەوانیش نەک نەیانتوانیوە جیاوازبن لەوان، بەڵکو بونەتە تەواوکەرێکی ترسناکی ئەم گوتارە.\nکاریگەری راستەخۆی ئەم گوتارە کاتێک پەلدەهاوێتە ناو کۆمەڵگە، کە تاک و گروپەکان دەکەونە ژێر کاریگەرییەکانی ئەم لۆژیکە ناهاوسەنگە و لە ژیانی رۆژانەیان بە هەمان دوانەی ڕەهای باش و خراپ، مانا و بەهای ڕەها بە رەفتار و کردارەکانی خۆیان و دەوروبەر دەبەخشن. ئەنجامی ئەم لۆژیکەش بۆ سەر کەسانێکی ئاسایی ناو کۆمەڵگە، کە لە منداڵییەوە تۆوی لەدەستدانی هاوسەنگیی هەستەکانیان تێدا چێندراوە خۆی لە دەربڕینی هەستەکانی وەکو ترس و متمانە و خۆشەویستی و رقهەڵگرتن هتد بە شێوەیەکی ڕەها بەرجەستە دەکاتەوە. ئەمەش وێنەیەکی درۆیینەی شێواو سەبارەت بە خود و دەورەبەر و کۆی پرس و بابەتەکانی ژیانی گشتی بەرهەمدەهێنێت. هەر رەخنە و دیدێکی پێچەوانەی ئەم وێنە چەسپاوانە بەرەو روی سەخترین دژایەتی دەبێتەوە، کە لە جوێندان و سوکایەتی ێکردن و بریندارکردنی هەستەکان بەرامبەر یەکتر رەنگدەداتەوە.\nگوتاری هەستبزوێنی ناهاوسەنگ تەنها خۆی لەوە بەرجەستە ناکات کە مەترسی ئەوەی هەیە ببێتەوە هۆکارێکی بەهێزی بەرهەمهێنانەوە و، کاتێک کەسانێک لەناو دامەزراوەکانی خێزان و پەروەردە، بە هۆکاری گرێی دەرونی و ناهۆشیاری خۆیان و بەسودوەرگرتن لە پاساوەکانی ئەم گوتارە نەوەیەکی تری خاوەن گرێی دەرونیی ئاڵۆز پێدەگەیێننەوە، بەڵکو تێگەیشتنی تاک و کۆمەلگەش بۆ شوناسی کەلتوری دەشێوێنێت. نمونەی ئەمەش لە کاتی بەیەکگەیشتنی تاکێکی کۆمەڵگەی کوردییە بە تاکی کۆمڵگەیەکی تر. کەم نین ئەو کوردانەی لە دۆخی بەیەکگەیشتنی کەلتوری، هاوسەنگی خۆیان لەدەستدەدەن، بەوەی یان کەلتوری بەرامبەر بەتەواوی رەتدەکەنەوە، جا بەناوی نەتەوەپەرستی یان ئاینی بێت، یانیش لە کەلتوری خۆیان بەتەواوی هەڵدەگەرێنەوە، بە بەهانەی پێشکەوتنی خۆیان و دواکەوتویی کۆمەلگەی خۆیان. ئەمانەش بە هەمان شێوە لەژێر هەژمونی گوتاری کەلتوری ئاماژەپێکراودا، توانای هەڵسەنگاندن و تێگەیشتنی هاوسەنگ و عەقڵانییان لەدەستداوە. لێرەدا بە شێوەیەکی رون دەردەکەوێت، کە هۆکاری ئەم دیاردەیە کەلتور خۆی نییە، بەڵکو تەنها گوتارێکی دیاریکراوی کەلتورییە.\nکەلتور توانای ئەوەی هەیە لە رێگەی گوتارێکی هاوسەنگ و بابەتی نەک تەنها زۆرێک لە کێشەکان دەستنیشان بکات، بەڵکو زۆر جارىش چارەسەری گونجاو پێشنیار بکات. لێرەدا پرسیارێک دێتە پێشەوە، کە ئەگەر وایە بۆچی تا ئێستا نەتوانراوە کە گوتارێکی هاوسەنگی کەلتوریی لە کایەکانی سیاسیی و رۆشنبیریی و ئاینیی پێشبخرێت؟ لە راستیدا، لە پاڵ گوتاری ناهاوسەنگی هەستبزوێنەر، گوتارێکی ئەقڵانی و بابەتییانە هەیە، بەڵام یەکێک لە هۆکارە سەرکییەکانی هەستکردن بە بۆشایی گوتارێکی هاوسەنگ و بابەتی ئەوەیە کە گوتاری هاوسەنگ و بابەتی بە هۆی سروشتەکەیەوە هەڵپەی خۆنماییشکردنی پاڵەوانانە و دروستکردنی فەوزای میدیایی نییە. گوتاری هاوسەنگ هەمیشە تۆرێکی باشی خوێنەری خۆشی هەیە، بەڵام خوێنەراکانیش بە هەمان شێوە هیچ پێویستییەکیان بە فەوزا و نماییشی میدیای نییە.


30/12/2020 | 9844 جار خوێندراوەتەوە\nکێشەی میراتگری سیاسی لەناو ماڵی بارزانی دا چیدی بەداخراوی نەماوەتەوە . بەتایبەتی لەپاش دەستبەکاربوونی هەردوو ئامۆزا نێچیرڤان بارزانی وەک سەرۆکی هەرێم و مەسرور بارزانی وەک سەرۆکی حکومەت و دانیشتنی سەرگەورەکەیان مەسعود بارزانی\nئەو ناکۆکیە لە دەزگا حکومیەکان و پەیوەندیە سیاسیەکانی حزبەکەشدا رەنگدانەوەی هەیە و رۆژانە هاوڵاتی ئاسایی هەستی پێدەکات .\nبۆ جێگرتنەوەی بارزانی باوک ، هەردوو ئامۆزا خەریکی خۆ ئامادەکردنن . ئەو کێشەیە لەناو ماڵە سیاسیەکەیاندا لەژێر ڕکێفی سەرگەورەکەشیاندا نەماوە .\nلە ساڵانی نەخۆشکەوتن و دواتر کۆچی دوایی مام جەلالیشدا هەمان کێشە لەناو یەکێتیشدا هەبوو بۆ جێگرتنەوەی تاڵەبانی .لە دوا کۆنگرەی ئەو حیزبەدا چارەسەری ئەو گرفتەیان کرد ، بەشێک لە مەترسیەکانیان لە گۆنگرەکەیاندا تێپەڕاند . دانانی دوو هاوسەرۆک وەک جێگرەوەی تاڵەبانی ، مۆدێلێکە نەبارزانی باوک و نە هەردوو میراتگرەکەی ئامادەی دووبارەکردنەوەیین . چونکە سەرسەختانە هەر یەکێک لەو جێگرەوانەی خۆی بەشایستەتر لەوی دیکەیان دەزانێت . باوکیش زیاتر بەلای کوڕەکەیدا دەیشکێنێتەوە نەک برازاکەی .\nبۆیە بارزانی بە ڕاستوچەپ ئەو مۆدێلی جێگرتنەوە یەکێتیانەی نە بۆحیزبەکەی ( پارتی ) قبوڵە و نەبۆ ماڵە سیاسیەکەشی . هەر لەسەرەتاشەوە دژ بە مۆدێلە یەکێتیەکەبوو و پیرۆزبایی دوای کۆنگرەی لە هەڵبژاردنی هاوسەرۆکەکانی نەکرد . چونکە ئەگەر بارزانی شێوازە یەکێتیەکە قبوڵ بکات ، وەک دابەشکردنی دەستەڵاتەکانی سەرەگەورەکە بەسەر دوو هاوسەرۆکدا ، ئەوا دەبێت لە حیزبەکەی خۆشیدا ، لەداهاتوودا دەستەڵاتەکانی دابەشبکرێتەوە بەسەر نێچیرڤان بارزانی و مەسرور بارزانیدا .